Ko i kako vidi Kovid | NNŠ\nKo i kako vidi Kovid\nKada je početkom marta ove godine državno rukovodstvo počelo da šapuće o Kovidu, građani Srbije su već uveliko uzeli stvar u svoje ruke. I pored pretnji ministra prosvete da će direktori koji zatvore škole biti kažnjeni, desetine hiljada roditelja, nastavnika i direktora su odlučili da ne čekaju, poslovično sporu, reakciju nadležnih i da svoju decu povuku iz predškolskih ustanova i škola. Kada je ova odluka ozvaničena uvođenjem vanrednog stanja, dece u mnogim sredinama više ni nije bilo ni u vrtićima ni u školama. Konačno je izgledalo da su mediji uspeli ono u čemu pokušavaju decenijama unazad – ispravno i pravovremeno informisati građane o aktuelnoj situaciji i mogućim akcijama kojima svako od nas može pribeći. Ali, nakon uvođenja vanrednog stanja i promene državne politike za 180 stepeni, ne prvi put, mediji koji su direktno potpomognuti od strane države i vladajuće stranke, počeli su da dezinformišu naciju kroz bombastične naslove koji, najčešće, nisu imali veze sa stvarnom situacijom u Srbiji („Korona u Srbiji pod punom kontrolom“, Informer, 14.3.2020, dan pre uvođenja vanrednog stanja; „Korona ubija kao kuga!“, Informer, 26.3.2020). I tu je bio kraj ozbiljnog novinarstva za prosečnog građanina Srbije.\nGotovo preko noći, mediji su prestali da izveštavaju o Kovidu kao „najsmešnijem virusu u istoriji čovečanstva“ i Srbima koji su genetski imuni na sve pošasti trulog Zapada (iako je Kovid došao sa istoka), pa je zaplašivanje moglo da počne. Vanredno stanje, policijski čas, nezakonito zatvaranje miliona starijih sugrađana… Sve je bilo spremno za paniku, strah i nesigurnost. Iako je većina mera koje je preduzela država bila smislena (iako ih nije smislio „krizni štab“, već su preuzeti iz drugih zemalja koje su se suočile sa Kovidom pre nas), i prihvaćena, makar u startu, od većine stanovnika Srbije, njihova opravdanost se utopila u nepoverenje koje je svakodnevno raslo uz pomoć ambivalentnih, nejasnih, kontradiktornih i, neretko, neproverenih poruka koje su slali stručnjaci, odnosno, onaj politički deo njih. Kada je posle par nedelja postalo jasno da sistem, po ko zna koji put, luta u nepoznatom, i da retorika strogog oca ni na koji način ne tera virus sa naše teritorije (pošto virusi retko kada razumeju urlanje i prenemeganje ljudi sa vlasti), počelo je „zlatno doba“ pandemije za psihologe. U prvih par meseci, isplivalo je na desetine, manje ili više ozbiljnih, istraživanja, i to samo u Srbiji. U svetu je taj broj bio na hiljade. Psihologe je interesovalo sve – gde se informišete o merama zaštite, šta mislite o merama Vlade, da li ste uplašeni, da li se brinete za svoju budućnost i svašta još nešto. Neki prvi rezultati pokazuju da je ta zabrinutost za mentalno zdravlje nacije bilo itekako opravdana. Skoro polovina ispitanih građana u UNICEF-ovom „Istraživanju o uticaju pandemije Covid-19 na porodice sa decom u Srbiji“ izvestilo je o ozbiljnom padu prihoda u domaćinstvu. Takođe, skoro trećina dece koja je imala potrebu za zdravstvenim uslugama u vreme pandemije, nije uspela da te usluge i dobije. Na kraju, iako procentualno mali broj dece (1%), hiljade dece su „nestale“ iz obrazovnog sistema u vreme pandemije zbog nemogućnosti pristupa onlajn nastavi. Od tog broja, ogroman procenat su deca koja su već bila u riziku, nezavisno od pandemije, i za koju je učešće u obrazovanom sistemu bila jedna od retkih konstanti u njihovim životima. Istraživanja pokazuju, ali je i opšti utisak profesionalaca koji se bave mentalnim zdravljem, da je drastično povećan broj osoba koji se obraćaju za pomoć, pre svega u domenu anksioznih i depresivnih poremećaja, ali i narušenih ljudskih odnosa. Ovo je, sigurno, delimično i zbog toga što su, paradoksalno, mnoge usluge u domenu zaštite mentalnog zdravlja postale dostupnije kroz onlajn savetovanja, besplatnu psihološku pomoć, otvoren pristup sadržajima i tekstovima koji se bave ovim pitanjima, a koji su do marta bili nedostupni. Takođe, profesionalci čija su radna mesta privremeno zatvorena, imali su više vremena da iz svojih domova pružaju savete i pomoć svima kojima su saveti trebali. Iako istraživanja pokazuju da većina onih koji su se javljali za podršku i pomoć nisu oni koji su do sada tražili ovakvu vrstu pomoći (neka istraživanja govore da je takvih skoro 2/3 od ukupnog broja), svakako da je ovaj period doveo i do popularizacije pomagačkih struka od čega će benefit pre svega imati sami građani. Naravno, uvek se moramo zapitati da li su neki (mnogi?) od tih ljudi imali potrebu za profesionalnom podrškom i pre pandemije, samo je nisu tražili, ali je rezultat isti – nova normalnost koju je sa sobom donela korona promovisala je nove načine podrške osobama kojima je podrška (ili pomoć) potrebna. Takođe, iako je teško tvrditi da je pandemija povećavala broj osoba koji osećaju anksioznost ili strah (s obzirom da su uglavnom dostupne samo brojke onih koji potpadaju pod kliničke definicije ovih problema), svakako da je razumno pretpostaviti da su kod velike većine ljudi postojeće tegobe, ili neki manje uočljivi problemi, sada eskalirali do nivoa kada je nemoguće ignorisati ih.\nNesigurnost, strah od budućnosti (i strah da budućnosti nema), gotovo potpuno ukidanje socijalnih kontakata, prisilno zatvaranje u četiri zida, frustracije izazvane ekonomskih teškoćama, a, možda još više, nemogućnošću „normalnog“ života… Sve je ovo doprinelo da su ljudi, posle prvog naleta empatije i altruizma, postali povučeniji u sebe, nesigurniji u svoje odluke, uplašeni za to šta nam sutra donosi. U situacijama krize, pogotovo ovakvih razmera, postoje neki opšti predlozi koji vam mogu pomoći. Prvo, i pre svega, razumevanje i prihvatanje svojih emocija, čak i vrlo uznemirujućih, je korak ka njihovom prevazilaženju. U situaciji kada je normalnost narušena, sasvim je očekivano da se osećate anksiozno, uplašeno, mrzovoljno, besno pa čak i bespomoćno. Ukoliko su ova osećanja preplavljujuća, svakako tražite i stručnu pomoć. Ukoliko možete da prihvatite svoja osećanja i da ih „normalizujete“, pronađite neke mehanizme prevladavanja ove situacije. Ako ste generalno otvorena, ekstrovertna osoba, nemojte odustati od socijalnih kontakata, samo nađite nove načine druženja, onlajn ili uživo. Umesto druženja po stanovima, prošetajte po prirodi ili posetite neku zanimljivu destinaciju sa prijateljima. Čak i ako niste previše druželjubiva osoba, ograničenost koju sa sobom nosi ova pandemija sigurno vam neće lako pasti. Probajte da se više bavite sobom, svojim razvojem, započnite neki novi hobi, pronađite neka skrivena mesta vašeg grada koja do sada niste otkrili. Svakako se nemojte baviti baš svim detaljima pandemije, pošto oni znaju da budu previše za nas i često, u želji da se što bolje informišemo, postanemo previše opterećeni teškoćama koje ova situacija nosi. Osetite kada vas informisanje počinje zamarati i napravite pauzu, odmorite.\nKako mediji mogu pomoći (ili odmoći) u ovoj situaciji? U demokratskom društvu, uloga medija jeste da informišu građane o načinima prevencije, proceduri ukoliko ste zaraženi, radu službi koje su vitalne za građane i sl. Objektivno, pravovremeno izveštavanje uliva poverenje u same medije i institucije koje su bitne za funkcionsanje društva. Cilj medijskog izveštavanja jeste smanjenje neizvesnosti u kriznim vremenima, i pružanje informacija o pomoći onim članovima društva koji se ne mogu sami izboriti sa novonastalom situacijom i prilagođavanjem koje ovo traži. Nažalost, u društvu u kojem su, gotovo, sve institucije sistemski urušavane godinama unazad, mediji su samo eksponent takvog stanja. U takvoj situaciji, građani koriste alternativne izvore informisanja koji su, neretko, zasnovani na neproverenim ili otvoreno lažnim vestima. Zanimljivo je da, po istraživanju koje su sproveli studenti FPN-a za vreme pandemije, skoro polovina građana koriste onlajn izvore kao primarni izbor informisanja o Kovidu. Ovo dovodi do jačanja nesigurnosti (umesto njenog snižavanja) i širenja panike u vreme kada za nju nema mesta. Naravno, ne može se zaboraviti ni činjenica da ovakvu ulogu ponekad imaju i mejnstrim mediji (a dodatnih 30% građana je izjavilo da se informisalo prvenstveno preko javnog servisa), pa je tako ostalo zabeleženo da je preko zvaničnih kanala početkom aprila (nenamerno?) dizana panika i prećeno italijanskim scenarijem, ako se građani „ne urazume“. Takvi mediji, koji su kod nas i najčitaniji, neretko koriste nejasnu situaciju kako bi prenosili nepotpune informacije ili informacije iz veoma sumnjivih izvora. Nereagovanje vlasti i regulatornih agencija dovelo je do toga da su desetine hiljada ljudi ostali u zabludi da koronu mogu sprečiti boravkom na svežem vazduhu (ako već nemaju aparat za ozoniranjem), pijenjem rakije (kao posledica vesti „ruskih naučnika“ da koronu „ubija alkohol“), pa čak i da jedenje belog luka i stalno konzumiranje tečnosti može da ubije virus i spreči zarazu. Problem sa ovim „savetima“ jeste što se lažni osečćaj kontrole vrlo lako rasprši kao mehur od sapunice kada postanemo svesni da nas ovi načini borbe protiv virusa neće zaštiti, ali i da su, neretko, problemi koji proizilaze iz ograničenja koje nameće ova situacija mnogo veći nego što je (samo) održavanje fizičkog zdravlja. A kada je reč o mentalnom zdravlju, nema magičnih lekova ili injekcija koje nam mogu pomoći preko noći.\nNa kraju, treba istaći da odgovornost koju mediji imaju za širenje panike, ili, nasuprot, nerealno opuštanje građana tvrdnjama o pobedi nad koronom ili nestankom korone sa sunčanim vremenom, nije u potpunosti njihova. Mediji su, nažalost, veoma često samo eksponentni politike koja stoji iza njih. Ali, da li ovo medije abolira od svake odgovornosti? Isto toliko koliko i svakog negativca koji se branio čuvenom uzrečicom „ja sam samo radio svoj posao“. Ukoliko je vaš posao da plašite građane, ozbiljno ugrožavate njihovo fizičko i mentalno blagostanje i dodatno otežavate ionako tešku situaciju, da li se zaista ponosite na koji način radite svoj posao? Možda ne biste trebali.\nVladimir Mihić, socijalni psiholog i profesor na Filozofskom fakultetu u Novom Sadu\nPrethodni članak(Ne)poštovanje kodeksa novinara tokom pandemije Sledeći članakSOLUTION JOURNALISM – Uvod u novinarstvo orijentisano ka rešenjima


Humanitarna organizacija „Srbi za Srbe” pomaže porodici Đurić – Ozon Media\nHumanitarna organizacija „Srbi za Srbe” pomaže porodici Đurić\nSremska Mitrovica – Predstavnici lokalne samouprave i Humanitarne organizacije „Srbi za Srbe” danas su obišli jedanaestočlanu porodicu iz Laćarka i u okviru humanitarne akcije „Trojka iz bloka“, napravili plan za adaptaciju jednog dela stare, trošne kuće, kako bi se ovoj porodici, prvenstveno deci, poboljšali uslovi za život.\nPorodica Đurić, koja broji 11 članova, roditelji i njihovo devetoro dece, žive u maloj, trošnoj kući, u veoma lošim uslovima.\nSedam dečaka i dve devojčice imaju samo jednu zajedničku sobu, koja im služi za učenje, spavanje i igranje i neophodna im je još jedna prostorija, koju roditelji, zbog teške finansijske situacije u kojoj se nalaze, ne mogu da im priušte.\nIgor Rašula predsednik humanitarne organizacije „Srbi za Srbe“ naglasio je da ova humanitarna organizacija prikuplja pomoć i donacije kako iz Srbije tako i širom sveta, za pomoć porodicama sa petoro i više dece.\nU narednom periodu u planu je da se organizuje takmičenje u šutiranju trojki, koje će biti održano u centru Sremske Mitrovice, na kome će biti prikupljena novčana sredstva za pomoć porodici Đurić iz Laćarka.\n„Prikupljeni novac će biti iskorišćen za dogradnju kuće i dodatno opremanje domaćinstva, kako bi, pre svega, deca imala uslove za malo normalniji život i osnovni prostor za svakodnevne aktivnosti, rekao je Igor Rašula, koji je najavio i da je u planu pomoć i drugim višečlanim porodicama na teritoriji grada Sremske Mitrovice.\nPrema rečima zamenika gradonačelnika Tomislava Jankovića, na inicijativu lokalne samouprave grada Sremska Mitrovica došlo je do saradnje sa organizacijom „Srbi za Srbe”.\nKrajem januara, na održanom radnom sastanku, dogovoreno je da grad Sremska Mitrovica bude domaćin turnira u šutiranju trojki „Trojka iz bloka“, koji će biti održan 7. juna ove godine.\nIdeja je da se na ovom humanitarnom turniru okupi veliki broj dece i građana, a sve u cilju prikupljanja novčanih sredstava za porodicu Đurić, rekao je zamenik gradonačelnika Sremske Mitrovice, koji je naglasio da će grad i ubuduće organizovati ove akcije i davati podršku kako bi se što više ovakvih humanitarnih projekata realizovalo.\nNe skrivajući radost zbog ove posete, Todor Đurić, otac devetoro dece je rekao:\n„Nama bi ova pomoć značila mnogo, deca bi dobila više prostora za učenje i za igru i mogli bi normalno da funkcionišu“.\nObjašnjavajući kako su mu sva deca dobri đaci, odgovorni i lepo vaspitani, nije mu teško da se za njih neprestano brine.\nProjekat ”Trojka iz bloka” nastao je 2012. godine kao ideja članova Humanitarne organizacije „Srbi za Srbe“ koji su želeli da kroz popularnu sportsku manifestaciju šutiranja trojki okupe mlade ljude oko humanitarnih projekata izgradnje kupatila za socijalno ugrožene višedetne porodice. Organizaciju ”Srbi za Srbe” čine mladi i porodični ljudi koji od 2005. godine ulažu svoje vreme, energiju i iskustvo za pomoć ugroženoj deci i njihovim porodicama širom Balkana.\n16.10.2012. Ozon Komentari su isključeni na Svetski dan hrane\n08.06.2018. Ozon Komentari su isključeni na Isključenja struje PONEDELJAK\n19.03.2018. Ozon Komentari su isključeni na Krenule prve ovogodišnje mere podrške poljoprivrednicima


Skupština RS će sjutra raspravljati o Đukanovićevoj posjeti BiH | PCNEN\nObjavljeno: 25.02.2020, 16:45h\nU kabinetu predsjednika Crne Gore za RSE nisu mogli potvrditi niti demantovati da li je Đukanović odustao od posjete Bosni i Hercegovini,\nKolegijum Narodne skupštine Republike Srpske odlučio je danas da će posebna sjednica Skupštine, na zahtjev člana Predsjedništva BiH Milorada Dodika, biti održana 26. februara.\nNa dnevnom redu je jedna tačka koja se odnosi na izjašnjenje o izjavama člana Predsjedništva BiH o proglašenju zaključka i odluke Predsjedništva usvojenim 19. februara 2020. godine veoma štetnim po vitalne interese Republike Srpske, saopšteno je iz Narodne skupštine Republike Srpske, prenosi RSE.\n“Predloženo je da bude potvrđena izjava člana Predsjedništva BiH po kojoj je zaključak o utvrđivanju zvanične posjete predsjednika Crne Gore Mila Đukanovića BiH 2. i 3. marta 2020. godine usvojen bez konsenzusa veoma štetan po vitalne interese Republike Srpske”, ističe se u saopštenju.\nNa sjednici Predsjedništva BiH 19.februara, Željko Komšić i Šefik Džaferović, članovi Predsjedništva, usvojili su zaključak kojim se 2. i 3. mart 2020. godine utvrđuju kao termin zvanične posjete predsjednika Crne Gore Mila Đukanovića, dok je treći član Milorad Dodik bio protiv.\nIskoristivši ustavom predviđeno pravo, zaključak ostale dvojice proglasio je destruktivnom po vitalni entitetski interes (Republike Srpske) i zatražio da se Đukanovićev dolazak odgodi, imajući u vidu, kako je kazao, “probleme i poziciju Srpske pravoslavne crkve (SPC) u Crnoj Gori, a samim tim i srpskog naroda, koji je u BiH konstitutivan”.\nĐukanović je još 21. februara rekao da u BiH neće doći 2. i 3. marata iako su ga dva člana Predsjedništva BiH pozvala.\nMarković: Najteže tek predstoji\nIako Crna Gora zasada vlada situacijom, jasno je da nam tek predstoje najveći izazovi.\nPzP: Novi progon i maltretiranje porodice Medojević\nSvjedoci smo da predsjednik Đukanović iako je obišao pola Evrope u kojoj bukti epidemija nije u samoizolaciji već čak posjećuje i Klinički centar


PočetakDKTI programSistemi grejanja na biomasu\nU Srbiji danas u 57 gradova i opština postoje sistemi daljinskog grejanja i toplane tj. preduzeća čija je osnovna delatnost proizvodnja i distribucija toplotne energije. U tim gradovima i opštinama, priključeno je oko 20% domaćinstava na sistem daljinskog grejanja u odnosu na ukupan broj domaćinstava u Srbji.\nPreko 90% proizvodnje toplotne energije u sistemima daljinskog grejanja u Srbiji zasnovano je na direktnom korišćenju fosilnih goriva. To je proces u kome se energija sagorevanja fosilnih goriva preda velikoj masi vode koja prenosi toplotu do korisnika sistema bez istovremene proizvodnje električne energije ili industrijske pare. Direktno korišćenje fosilnih goriva zaslužno je za svega 15% proizvodnje toplotne energije u sistemima daljinskog grejanja u 27 zemalja Evropske unije.\nPrelazak toplana na korišćenje biomase uz pomoć kredita KfW banke\nGIZ DKTI Program pruža tehničku podršku toplanama u Srbiji koje pokreću projekte prelaska na biomasu za proizvodnju toplotne energije, uz pomoć sredstava Nemačke razvojne banke KfW.\nKfW banka pruža povoljne kredite za šest toplana u Srbiji koje žele da investiraju u projekte zamene fosilnih goriva biomasom. Totalna vrednost investicija je 27 miliona evra, od čega je 20 miliona evra kredit sa kamatnom stopom od 1,1%, uz period otplate od 20 godina i grejs period od 5 godina. Nemačka razvojna banka KfW daje i donaciju od dva miliona evra, a Vlada Švajcarske (SECO fond) donaciju od 5 miliona evra.\nUgovore o dodeli novca za instaliranje novih kotlova na biomasu i renoviranje sistema daljinskog grejanja potpisale su već dve opštine u Srbiji – Priboj i Mali Zvornik. Radi se o trilateralnim ugovorima između Nemačke razvojne banke KfW, Ministarstva rudarstva i energetike i opštine, kao korisnika.\nProjekat u Priboju obuhvata izgradnju toplane sa jednim kotlom na biomasu kapaciteta 8 MW i kotlovima na lož ulje ukupnog kapaciteta 14 MW za pokrivanje vršnog opterećenja. U Malom Zvorniku projekat obuhvata instalaciju kotla na biomasu kapaciteta 1.8 MW i jednog kotla kapaciteta 5 MW na gas i lož ulje.\nMale mreže daljinskog grejanja\nGIZ DKTI Program pruža tehničku pomoć prilikom realizacije projekta izgradnje male mreže za grejanje javnih objekata priključene na kotlove na biomasu. Ovakvi projekti se realizuju u saradnji sa Kancelarijom za upravljanje javnim ulaganjima Republike Srbije.\nKancelarija za upravljanje javnim ulaganjima Republike Srbije je glavni implementacioni partner projektu. Posredstvom Kancelarije, iz budžeta Republike Srbije se finansira rekonstrukcija javnih objekata i sistema grejanja u njihovom okviru, koja obuhvata i uvođenje kotlova na biomasu. Najčešće se radi o malim mrežama za grejanje, gde se od jednog izvora toplota dovodi do nekoliko javnih objekata koji se nalaze u neposrednom okruženju.\nZajedno sa Kancelarijom za upravljanje javnim ulaganjima realizovani su projekti u Priboju i Mionici, dok se relizacija projekta u Despotovcu očekuje u skorijem roku.\nOko 80% domaćinstava u Srbiji nije priključeno na daljinske sisteme grejanja, od toga se većina domaćinstava zimi greje uz pomoć individualnih ložišta. Kao energent u individualnim ložištima u domaćinstvima najčešće se koristi odgrevno drvo, a zatim i ugalj. Pored zagrevanja prostorija drvo se u ruralnim područijma koristi i za kuvanje.\nSkoro 70% drva na tržištu koristi se kao drvno gorivo a više od 40% domaćinstava koristi čvrsta goriva (uglavnom drvno gorivo ili kombinaciju drvnog goriva i uglja). U nekim opštinama ovaj udeo dostiže čak 90%. Kako bi se sprečilo rasipanje ovog resursa, potrebno je obratiti pažnju na povećanje efikasnosti korišćenja ogrevnog drveta u domaćinstvima.\nU okviru prve faze GIZ DKTI Programa “Razvoj održivog tržišta bioenergije u Srbiji” (2014-2017), jedna od komponenti projekta se bavila aktivno problemom efikasnog korišćenja ogrevnog drveta u domaćinstvima.\nPirot - Javno-privatno partnerstvo\nU Pirotu 2017. godine realizovan je projekat zamene starih kotlova za grejanje na lož ulje sa novim kotlovima na drvnu sečku u četiri osnovne škole. Zamena kotlova je finansirana od strane privatnog partnera, pri čemu je na taj način uspostavljen prvi PPP ESCO projekat za predaju toplotne energije, uz pomoć Nemačke organizacije za međunarodnu saradnju GIZ. Od ideje do realizacije projekta grejanja na biomasu Opštini Pirot je trebalo 3 godine.\nS obzirom na činjenicu da je lož ulje relativno skup energent, uvođenje biomase u sisteme grejanja je dovelo do značajnih ušteda u opštinskom budžetu. Nakon dve uspešno završene grejne sezone, reakcije okoline i iskustva su veoma pozitivna. U prvoj grejnoj sezoni uštede su iznosile 30% u toplotnoj energiji ili u novcu 8 miliona dinara, a u drugoj grejnoj sezoni su zabeleženi još bolji rezultati i uštede od 35% u energiji ili 9,5 miliona dinara. Procenjuje se da će se uštede u energiji od treće grejne sezone pa do kraja projekta ustaliti na vrednost od 40%. Pored toga, na ovaj način je znatno uvećan i toplotni komfor korisnika i znatno smanjeno zagađenje okoline.\nPre i nakon realizacije projekta – Stari kotlovi na lož ulje (levo) i novi kotao na biomasu (desno) u jednoj od četiri osnovne škole u Pirotu\nNova kotlarnica na biomasu u Pirotu\nU oktobru 2019. godine, svečano je otvorena novoizgrađena kotlarnica na biomasu u Priboju. U okviru kotlarnice nalaze se dva kotla na drvnu sečku ukupnog kapaciteta od 1,8 MW, koji toplptom snabdevaju pet javnih objekata: dve osnovne, dve srednje škole i dečiji dispanzer. Projekat je finansiran iz fondova Vlade Republike Srbije, posredstvom Kancelarije za upravljanje javnim ulaganjima Republike Srbije. Vrednost ove investicije je 126 miliona dinara. Tehničku podršku projektu pružila je Nemačka organizacija za međunarodnu saradnju GIZ.\nOvo je drugi uspešno realizovani projekat prelaska na biomasu za grejanje u Priboju. Prvi projekat je završen 2016. godine i radi se o kotlu na pelet manjeg kapaciteta 0,8 MW, koji toplotom snabdeva školu, predškolsku ustanovu, kulturni centar i zgradu opštinske uprave. Zaključno sa prebacivanjem sistema daljinskog grejanja na korišćenje biomase, Priboj će postati prva opština u Srbiji koja će u potpunosti dekarbonizovati isporuku toplote. Sa tim ciljem nedavno je potpisan trilateralni ugovor sa Nemačkom razvojnom bankom KfW i Ministarstvom rudarstva i energetike Republike Srbije i raspisan tender za izgradnju gradske toplane kapaciteta 8 MW.\nNova kotlarnica na biomasu u Priboju, kapaciteta 1,8 MW


Buša: Stabilno smo igrale protiv Koreje, četvrtfinale najteži meč na turniru - OI 2021 - Dnevni list Danas\nPočetna » Sport » OI 2021 » Buša: Stabilno smo igrale protiv Koreje, četvrtfinale najteži meč na turniru\nSrpska odbojkašica Bjanka Buša rekla je danas da je reprezentacija odigrala stabilan meč protiv Južne Koreje, kao i da će četvrtfinale Olimpijskih igara biti teško ko god bude protivnik.\n„Čestitke ekipi na pobedi, očekivana pobeda, mislim da smo dobro otvorili meč i odigrali ga vrlo stabilno, s obzirom da je meč počeo u devet ujutro što nije tako čest slučaj“, rekla je Buša, preneo je Odbojkaški savez Srbije.\nOdbojkašice Srbije su danas sa 3:0 (25:18, 25:17, 25:15) savladale Južnu Koreju, u meču poslednjeg kola Grupe A.\nSrbija se ranije plasirala u četvrtfinale, a u zavisnosti od rezultata na meču Brazil-Kenija biće poznato da li će u nokaut fazu proći sa prve ili druge pozicije.\n„Završena je grupna faza sada nam sledi četvrtfinale, još uvek ne znamo s kim ćemo igrati, još dosta utakmica je ostalo da se odigra danas. Ko god da bude protivnik sigurno neće biti lako, to je jedna od najtežih utakmica na takmičenju, i sigurno nas očekuje težak meč. Ne priželjkujemo nikoga, ne kalkulišemo i idemo jako i sa željom da pobedimo i uđemo u polufinale“, dodala je ona.\n„Prijem Koreje je bio vidno poremećen, i samim tim smo dobro odradili posao u bloku i odbrani. Uz dosta dobru distribuciju lopti naši dizači su ovoga puta to lepo rasporedili, i imali smo dobar učinak svih u napadu“, zaključio je on.\nbjanka busaOdbojkaOlimpijske igre u TokijuŽenska odbojkaška reprezentacija SrbijeTokio


Tači ambasadorima: Vreme je za veliki istorijski sporazum Kosova i Srbije – NovostiDana.rs\nTači ambasadorima: Vreme je za veliki istorijski sporazum Kosova i Srbije\nPredsednik Kosova Hašim Tači izjavio je danas obraćajući se ambasadorima zemalja Evropske unije, SAD i šefovima misija Kfora, OEBS-a i Euleksa da je sada vreme za „veliki istorijski sporazum Kosova i Srbije“, saopštio je njegov kabinet.\n„Ne možemo se vraćati nazad jer je istorija odnosa Kosova i Srbije tragična priča. Ne možemo da stojimo u mestu ili u pat poziciji, a nemamo ni šta da čekamo, jer zaostajanje i čekanje u rešavanju odnosa Kosova i Srbije je upravo poziv na tenzije, destabilizaciju, velike probleme, ne samo medju nama, nego u čitavom regionu“, rekao je Tači.\n„Kosovo je umorno od zaostajanja u procesu unutrašnje i medjunarodne konsolidacije. Što zbog toga što se Srbija meša u poslove Kosova, što zbog toga što EU nije uspela da stvori konsenzus da prizna Kosovo, ili zato što je mnogo njih mislilo da će se stvari vremenom same od sebe na Kosovu i oko Kosova rešiti. Proizišlo je da je takvo mišljenje u potpunosti pogrešno“, kazao je Tači.\nOn je naveo da Kosovo teži stalnom sporazumu sa Srbijom, odnosno da smatra da to ne treba da bude „još jedan prolazni sporazum, koji će samo prolongirati probleme na nekoliko godina“.\n„Za nas potpuna normalizacija odnosa Kosova i Srbije predstavlja formalno, recipročno medjusobno priznavanje Kosova i Srbije. Treće, mi težimo, s pravom, da nam se putem ovog sporazuma, putem formalnog medjusobnog priznanja Kosova i Srbije otvori mogućnost da postanemo država članica OUN-a, OEBS-a i NATO-a, i da nam se zaista pruži perspektiva za učlanjenje u EU“, kazao je Tači.\n„Opet, treba da budem veoma jasan: Ovaj proces će označiti kraj sukoba Kosova i Srbije koji traje duže od jednog veka, a ne početak novog sukoba. Vreme ratova i sukoba izmedju Kosova i Srbije, po mom uverenju, je prošlo. Kraj ove ere može biti konstatovan samo kada postignemo veliki politički sporazum sa Beogradom“, kazao je Tači.\n„Mi imamo odlične susedske odnose sa Makedonijom, Crnom Gorom i Albanijom. Tako će biti zauvek medju nama. I naravno da težimo da imamo veoma dobre odnose i sa Srbijom, u bliskoj budućnosti“, kazao je Tači.\n„Kao predsednik Kosova sam siguran, kao i sve kosovske institucije, da jesmo i da ćemo ostati garant očuvanja srpskog verskog i kulturnog nasledja na Kosovu, a posebno onog koje je povezano sa pozicijom Srpske pravoslavne crkve“, kazao je Tači.\n„Znam da će biti veoma teško da se sporazum postigne. Ima njegovih oštrih protivnika i ovde na Kosovu, ali i u Srbiji. Znam da čitav ovaj proces u sebi nosi nepoznanice i brojne rizike. Ali, nema većeg rizika za nas kao Kosovo nego da nastavimo da budemo u ovoj pat poziciji kao država i kao društvo“, kazao je Tači.


Roditelji nestalih beba sa Brnabić usaglasili amandmane\nProtest roditelja nestalih beba u ponedeljak\nNa sastanku premijerke Srbije Ane Brnabić sa roditeljima nestalih beba usaglašena su tri amandmana na predloženi Zakon o nestalim bebama, koji će odmah biti upućeni Skupštini Srbije.\nU saopštenju iz kabineta predsednice vlade navodi se da se dogovorenim amadmanima „rešavaju neka od spornih pitanja na koja su udruženja roditelja ukazivala“.\n„Predloženim amandmanima predviđa se formiranje komisije za prikupljanje činjenica o statusu novorođene dece za koju se sumnja da su nestala iz porodilišta u Srbiji čime se otvara jasan prostor za pokretanje istraga, dalje sprovođenje istraga i sve neophodne istražne radnje. Posebno je važno što će Komisiju činiti predstavnici državnih organa, ali i predstavnici registrovanih udruženja roditelja koja se bave pitanjima nestale novorođene dece, a koji će u ovoj komisiji imati većinu“, navodi se u saopštenju.\nRoditelji iz Beogradske grupe roditelja nestalih beba su, prema saopštenju iz kabineta premijerke, ocenili da je na sastanku, “posle dugo vremena napravljen ozbiljan pomak u daljoj saradnji sa državnim organima”.\nPredsednica Vlade je najavela da su “i Vlada i ona lično opredeljeni za nastavak dijaloga i saradnje sa udruženjima i roditeljima”, te da će se već sledeće sedmice sastati sa svim predstavnicima udruženja roditelja, kako bi detaljnije razgovarali o zakonskim rešenjima, problemima sa kojima se suočavaju i o budućoj saradnji.\nPored predstavnika Beogradske grupe roditelja nestalih beba, sastanku sa premijerkom Srbije prisustvovali su i predstavnici nevladinih organizacija Inicijative A11, Fondacije za otvoreno društvo, kao i poslanica Tatjana Macura iz opozicione Stranke moderne Srbije.\nSastanku su prisustvovali i predstavnici Republičkog sekretarijata za zakonodavstvo, Ministarstva pravde, Ministarstva unutrašnjih poslova i drugih državnih organa.\nSkupštinska rasprava o Predlogu zakona o utvrđivanju činjenica o statusu novorođene dece za koju se sumnja da su nestala iz porodilišta u Srbiji, poznatiji pod nazivom "Zakon o nestalim bebama" počela je u ponedeljak, 24. februara.\nRoditelji, njih više od 2.000, koji sumnjaju da su njihova deca nestala iz porodilišta širom Srbije i koji decenijama čekaju odgovor na pitanje šta se desilo sa njihovom decom, bili su nezadovoljni su predloženim zakonom jer, kako kažu, roditeljima umesto odgovora nudi novčanu naknadu u iznosu do 10.000 evra.\nZbog toga je ispred Skupštine u ponedeljak i održan protest, na kojem je učestvovala i "Beogradska grupe roditelja nestalih beba", sa zahtevom da taj predlog zakona bude povučen. Za "Beogradsku grupu roditelja nestalih beba" je naročito bio sporan član 21.\n"Taj član kaže: ako ne može da se utvrdi šta se desilo sa nestalim detetom, povređeno je pravo na porodični život, doneće se rešenje i tim rešenjem imate pravo nadoknade do 10.000 evra. Mi želimo da se taj član briše, da ne postoji", rekla je 24. februara za RSE Mirjana Novokmet, iz "Beogradske grupe roditelja nestalih beba".


Analiza jesenjeg dela prvenstva Vojvođanske lige istok za sezonu 2021/2022.\n24 фебруара, 2022 24 фебруара, 2022\nPre analiza tekuće sezone vredi napomenuti koji timovi iz prošle sezone nisu više u ligi. Promociju u viši rang ostvarila je ekipa OFK Kikinda 1909 i ona ove sezone igra Srpsku ligu Vojvodina. Iz lige je ispalo čak 6 timova, to su redom Radnički (Kovin), Budućnost (Srpska Crnja), Radnički (Sutjeska), ŽAK (Kikinda), Banat (Čenta) i Krajina (Krajišnik).\nNovi članovi lige za trenutnu sezonu je 3 timova iz nižeg ranga i 3 povratnika iz višeg ranga, povratnici su Sloboda (Novi Kozarci), Vojvodina 1928 (Perlez) i Kozara (Banatsko veliko selo), a iz nižeg ranga plasman su ostvarili u viši ekipe Crvena Zvezda (Rusko selo), Polet (Idvor) i BAK (Bela crkva).\nU prvom kolu na 8 mečeva viđeno je „samo“ 26 golova što je u proseku 3.25 gola po meču. Od novih članova pobede su ostvarili ekipa BAK-a i ekipa Slobode. Ekipa Vojvodine i Kozara su poražene u prvom kolu, oba poraza su u gostima od ekipa Mladost (Omiljica) i Kozara je na gostovanju ekipi Omladinac FAM (Botoš) poražena rezultatom 1:0.\nPosle drugog kola na iznenađenje mnogih na samom dnu tabele imamo tri ekipe, od kojih su dve prošlogodišnji članovi višeg ranga, Kozara i Vojvodina 1928 nisu uspele ni u drugom odigranom susretu u novoj sezoni da uzmu bodove, društvo na dnu bez bodova im pravi i ekipa Jedinstvo (Banatsko Karađorđevo). Na vrhu se takođe izdvajaju 3 ekipe sa maksimalnim učinkom to su prošlogodišnji član Srpske lige Vojvodina ekipa Slobode, tu je i ekipa Naftagas (Elemir) kao i ekipa Omladinac FAM.\n3. kolo nam je donelo može se reći prvo iznenađenje po rezultatima, ekipa Jedinstva (BK) uspela je na odoli u gostima ekipi Slobode i osvoji prvi bod u novoj sezoni pa je sada vrh tabele sa maksimalnih 9 bodova ostalo ekipama Omladinca i Naftagasa. Vojvodina 1928 uspela je da pobedi ekipu Proletera (BK) i time pobegne sa dna ostavivši tako ekipu Kozara jedinu bez bodova.\nDa su ekipe sa samog kraja tabele kobne po lidere pokazalo se i u 4. kolu, ekipa Kozara u prva tri kola nije uspela da uzme ni jedan bod, ali je zato u četvrtom na svom terenu uspela da odigra 1:1 sa Naftagasom i time pogura ekipu Omladinca na sam vrh tabele sa maksimalnih 12 bodova.\nPosle petog kola gornji deo tabele se nije mnogo promenio, sve ekipe u vrhu su ostvarile pobede i nastavile su borbu za prvo mesto koje i dalje drži ekipa Omladinac FAM sa maksimalnih 15 bodova.\n6. kolo nam je donelo promenu na vrhu, Omladinac FAM je poražen na gostovanju ekipi Jedinstvo (Vlajkovac) i time je morao da prepusti prvo mesto ekipi Naftagas koja je sa 16 bodova preuzela vrh (jedan više u odnosu na drugoplasirani Omladinac). Ekipa Kozara je u duelu prošlogodišnjih članova SLV pobedila Vojvodinu 1928 sa 2:0 i time pobegla sa fenjerske pozicije po prvi put posle pet nedelja na poslednjem mestu.\nPosle prve polovine jesenjeg dela prvenstva na vrhu se izdvajaju tri ekipe koje su se „odvojile“ od ostalih to su redom:\n1. Naftagas – 19 bodova\n2. Omladinac FAM – 18 bodova\n3. Sloboda – 17 bodova.\nNa četvrtoj poziciji na tabeli nalazi se ekipa Borac (Starčevo) sa 12 bodova.\n8. kolo bilo je rezervisano za veliki derbi između ekipe Omladinac FAM i Sloboda koji je dobila domaća ekipa u tom susretu pa je Omladinac zajedno sa Naftagasom nastavio borbu za prvo mesto, dok je ekipa Slobode sada bila udaljena 5 odnosno 4 boda za drugim mestom na tabeli.\nU devetom kolu Omladinac je priredio negativno iznenađenje svojim navijačima, odigrali su na gostovanju ekipi Begej (Žitiše) 1:1 i time dopustili lideru ekipi Naftagas da se udalji na 3 boda, a Slobodi dozvolili da priđe na samo 2 boda zaostatka.\nU 10. kolu odigran je još jedan derbi meč između ekipa iz samog vrha tabele, opet je domaćin derbija bila ekipa Omladinca i opet je uspela da slavi, ovoga puta protiv lidera ekipe Naftagas i sada su posle desetog kola ove dve ekipe izjednačene na samom vrhu tabele sa po 25 bodova. Prvi pratioc ekipa Slobode ima 23, na četvrtom mesto je ekipa Jedinstva (BK) koja je vezala 5 pobeda i ima 19 bodova.\nDo 10. kola ekipa Naftagas nije imala ni jedan poraz, prvo je poražena u derbi meču sa ekipom Omladinca a zatim je i ekipa Slobode uspela da im upiše još jedan poraz i to rezutlatom 6:0 na gostujućem terenu. Time je ekipa Slobode delila prvo mesto na tabeli sa ekipom Omladinca jer je Omladinac odigrao nerešeno na gostovanju ekipi Mladosti (Omoljica). Posle ovog kola prve tri ekipe su se nalazile u razlici od svega jednog boda.\nEkipa Mladosti je u sledećem kolu (12. kolo) uspela da pomuti račune još jednoj ekipi iz samog vrha tabele, ovoga puta odigrala je nerešeno sa ekipom Slobode i time je dodatno zakomplikovala borbu za sam vrh tabele. Naftagas je upisao i treći vezani poraz ovoga puta na gostovanju ekipi Begej pa je vrh tabele izgledao:\n1. Omladinac FAM – 29 bodova\n2. Sloboda – 27 bodova\n3. Naftagas – 25 bodova.\nDa je 13 malerozan broj shvatile su ekipe koje su na prva 2 mesta na tabeli. Omladinac FAM i Sloboda su poraženi na gostovanjima i time su dopustili ostalim ekipama da im se približe, pre svega ekipi Jedinstvo (BK) koja je sa 26 bodova izbila na 3. mesto na tabeli. Naftagas u poslednja 4 kola kao da je zaboravio da igra fudbala i upisao je i četvrti vezani poraz.\nU pretposlednjem kolu jesenjeg dela prvenstva prve 4 ekipe su upisale po nova 3 boda pa nema potrebe analizirati toliko, ali je zato poslednje kolo puno iznenađenja.\nEkipa Jedinstvo (BK) je u poslednjem kolu pokazala da je u odličnoj formi, u poslednjih 5 mečeva ostvarili su 4 pobede uz jedan nerešen ishod i time su preuzeli prvo mesto na tabeli po prvi put od vodeće trojke. Omladinac je poražen na gostovanju od ekipe Crvena Zvezda (Rusko selo), Naftagas i Sloboda su upisale po 1 bod u poslednjem kolu jesenjeg dela.\nTabela na kraju jesenjeg dela prvenstva Vojvođanske lige Istok:\nPo mišljenju naše redakcije sve ono što smo mogli da vidimo u jesenjeg delu sezone nam samo garantuje da će proleće biti još zabavnije za praćenje. U samom vrhu nalaze se 4 ekipe u razmaku od 3 boda. Sredina tabele rezervisana je za bodove od 20 do 24, dok je donji deo tabele od 10 do 18 bodova. Jedinstvo (BK) je verovatno jedan od najvećih iznenađenja ove sezone, pokazali su da i pored nekog lošeg rezultata mogu da budu konstanti i sa dva niza od po 5 i 4 pobede uspeli su da uzmu sam vrh tabele. Sloboda je takođe pokazala da želi ekspresan povratak u viši rang, Vojvodina 1928 je uspela da posle nešto lošijeg starta dogura sebe do sredine tabele, ekipa Kozara je takođe u dosta dobrom položaju imajući u vidu sam početak sezone.\nPrevious Article Konferencija klubova OL ALeksinac: Prolećni deo startuje početkom aprila, izvučeni parovi 3. kola kupa!\nNext Article Rezime šefa stručnog štaba „Hajduka“!


U organizaciji Udruženja za uzgoj svinja rase mangulica Vojvodine danas je, na Trgu Republike, svečano otvorena tradicionalna, a sada i jubilarna, deseta po redu turističko-gastronomska manifestacija „Butkicijada” i uskršnji vašar. Svečanom otvaranju prisustvovala je zamenica gradonačelnika Timea Horvat, kao i članovi Gradskog veća, Srđan Samardžić, zadužen za oblast turizma, investicija i međunarodne saradnje, i Šimon Ostrogonac, zadužen za oblast poljoprivrede.\nU ime grada prisutnima se obratio Šimon Ostrogonac koji istakao da će grad, kao i do sada, da podržava „Butkicijadu“ i sve druge slične manifestacije. Ostorganac je rekao da posetioci imaju široku paletu proizvoda od magulice koju mogu da probaju, ali i da kupe.\nNa „Butkicijadi” će se ove godine posetiocima predstaviti 60 izlagača, iz Srbije, ali i Mađarske i Rumunije. Violeta Guljaš, organizator manifestacije objašnjava da posetioci mogu da kupe sve što je potrebno za uskršnju trpezu, poput rena, šarenih jaja, šunke,kobasice...\n– Ovo je jubilarna manifestacija i uz svaku kupljenu pečenu kobasicu kupac dobija tombolu. Izvlačenje nagrade je 28.marta, u 16 časova, a glavna nagrada je prase rase mangulice. Tokom trajanja manifestacije svaki dan posetioci će moći da probaju specijalitete kuvane ili pečene od mangulice, a u ponudi je perkelt od mangulice, mućkalica, pečena kobasica i drugo. Tokom trajanja manifestacije izloženi su jagnje i zečevi, kako bi ih deca mogla da se igraju sa njima i da ih maze – navela je Violeta Guljaš.\nU takmičarskom delu, najbolju šunku ocenjivaće stručni žiri, a s obzirom na to da manifestacija ima prodajni karakter, posetioci će biti u prilici da nabave vrhunske proizvode po pristupačnim cenama. Manifestacija će trajati do 29. marta 2018. godine, od 8 do 20 časova.


Rezultati pretrage za: London\nSrbija podržava zajedničku izjavu Konferencije za slobodu medija\nSrbija se pridružuje zajedničkoj izjavi kojom zemlje učesnice Globalne konferencije za slobodu medija u Londonu izražavaju zabrinutost za globalne negativne trendove u oblasti slobode medije i izražavaju spremnost da daju aktivni doprinos u borbi za nezavisno i odgovorno novinarstvo.\nBiznis ne čeka politiku - privredne komore Zapadnog Balkana u Londonu 18. juna\nPrivreda regiona ne može da čeka politiku da rešava probleme koji traju decenijama, pa će zato privredne komore šest zapadnobalkanskih ekonomija, u saradnji sa čuvenim Financial Times-om, 18. juna u Londonu, prvi put organizovati predstavljanje potencijala Zapadnog Balkana kao jedinstvene investicione destinacije globalnim investitorima, izjavio je danas na Bledu predsednik PKS Marko Čazež.\nPanika u Londonu; Napadač se zaleteo kolima u automobil ukrajinskog ambasadora, policija pucala na njega\nU Londonu blizu zgrade ukrajinske ambasade je u toku velika policijska akcija nakon što je jedan vozač namerno udario kolima automobil ukrajinskog ambasadora.\nOgroman broj demonstranata okupio se danas u Londonu zahtevajući novi referendum o EU, dok iz kabineta premijerke demantuju da će ona uskoro podneti ostavku.\nStotine hiljada ljudi koji su protiv izlaska Britanije iz Evropske unije prošetali su danas centrom Londona zahtevajući novi referendum, dok produbljivanje Bregzit krize dovodi u opasnost premijerski mandat Tereze Mej.\nOkončana blokada kod britanskog Parlamenta\nBritanska policija je saopštila da vozilo, zbog kojeg je prethodno zatvorila puteve u blizini Parlamenta, nije sumnjivo i da je incident okončan, prenosi Rojters.\nKurc: London bi trebalo da predloži odlaganje\nUkoliko aktuelni sporazum o istupanju Velike Britanije iz EU ne bude dobio jasnu većinu u britanskom parlamentu austrijski kancelar Sebastijan Kurc se nada da će London predložiti odlaganje Bregzita.\n"Novosti": London protiv rušenja prištinskih taksi\nMihajlovićeva u poseti Britaniji - sporazum o transportu\nMinistarka Zorana Mihajlović sastaće se u Londonu sa dvojicom ministara britanske vlade. Posle razgovora sa ministrom za Evropu Alanom Dankanom, Mihajlović će sa kolegom Džesijem Normanom potpisati sporazum o liberalizaciji drumskog saobraćaja.\nOskrnavljen grob Karla Marksa u Londonu\nSpomenik Karlu Marksu na groblju u severnom Londonu oštećen je u vandalskom napadu čekićem.\nMihajlović u Londonu o drumskom saobraćaju i regionalnom povezivanju\nPotpredsednica Vlade i ministarka građevinarstva, saobraćaja i infrastrukture Zorana Mihajlović boravi u zvaničnoj poseti Velikoj Britaniji, gde će sutra sa Džesijem Normanom, britanskim ministrom transporta, potpisati Sporazum o drumskom saobraćaju, a sastaće se i sa ministrom za Evropu, ser Alanom Dankanom.\nStotine demonstranata inspirisani francuskim "žutim prslucima", okupilo se u Londonu, skrećući pažnju na vladin program štednje koji je teško pogodio siromašne.\nPonovo se leti sa aerodroma Hitrou\nZbog dronova nema poletanja sa aerodroma "Hitrou"\nPoletanje aviona sa aerodroma "Hitrou" u Londonu obustavljeno je nakon što je u blizini aerodroma primećen dron.\nDve osobe privedene zbog incidenta na aerodromu Getvik\nBritanska policija privela je dve osobe za koje se sumnja da su umešane u incident sa puštanjem drona koji je sa upaljenim svetlima kružio oko zgrade na aerodromu Getvik u Londonu.\nAerodrom "Getvik" zatvoren zbog dronova\nLondonski aerodrom "Getvik" zatvoren je još od sinoć zbog dva drona koja su primećena da lete iznad pista.\nVelika Britanija će nakon napuštanja EU uvesti novi migracioni sistem, nova vizna pravila, ali bez ograničenja za visoko kvalifikovane radnike.


Na mladiće je, za sada nepoznata osoba, ispalila nekoliko metaka i teško ih ranila Vanja Č. (22) i Luka R. (23) teško su ranjeni u pucnjavi koja se u subotu veče dogodila na Banovom brdu u Beogradu. Na mladiće je, za sada nepoznata osoba, ispalila nekoliko metaka i teško ih ranila. Kod ski staze u Košutnjaku, pronađen je zapaljen automobil, marke "ford" sa ukradenim tablicama i sumnja se da su napadač i >> Pročitaj celu vest na sajtu Večernje novosti << saučesnik pobegli upravo ovim automobilom, koji su kasnije zapalili kako bi sakrili tragove. Pročitajte još - Marko (28) je izlazio iz apoteke, a on mu je prišao i zario nož u srce: Uhapšen osumnjičeni za ubistvo mladića iz Sombora Vanja je zadobio teške telesne povrede opasne po život, Luka takođe, ali on nije životno ugrožen. Navodno, oba mladića imaju kriminalni dosije. Policija je izvršila uviđaj i trenutno se radi na utvrđivanju svih okolnosti pucnjave. Preuzeti su video snimci iz ulice gde je bila pucnjava. Uzete su i izjave očevidaca, i trenutno se radi na identifikaciji osoba koje su pucale kao i utvrđivanju motiva.(pink.rs)\nIstraga je u toku Pešak Miodrag P. (70) nastradao je u udesu koji se dogodio danas na Ibarskoj magistrali, prenosi Kurir. Prema prvim informacijama, na njega je automobilom marke "fiat punto" koji je vozila Snežana R. (28).Pročitajte još - Vanja (22) i Luka (23) teško ranjeni,...


RTCG - Radio Televizija Crne Gore - Nacionalni javni servis :: Ekonomija :: Prvi komercijalni letovi u junu\n[ Pobjeda, Objavila: R.B. ]\nOČEKIVANJA MA 17. 05. 2020. 08:02 >> 20:54 5\nPrvi komercijalni letovi u junu\nU Montenegro erlajnzu očekuju da će prve komercijalne letove imati u junu. Predstavnici nacionalne avio-kompanije pretpostavljaju da će prvi letovi biti uspostavljeni ka destinacijama u regionu, saopšteno je Pobjedi iz Montenegro erlajnza.\n"Imajući u vidu ublažavanje restrikcija u Crnoj Gori kao i u većem broju zemalja Evrope u posljednjih nekoliko dana, očekujemo da ćemo prve letove imati u junu i to ka destinacijama slične epidemiološke situacije", kazali su Pobjedi iz Montenegro erlajnza.\nU Montenegro erlajnzu pretpostavljaju da će prvi letovi biti uspostavljeni ka destinacijama u regionu.\n"Potom bi u narednih mjesec dana letovi bili uspostavljeni i ka svim destinacijama ka kojima saobraćamo naravno, pod uslovom da je let ka tim zemljama dozvoljen", rekli su iz Montenegro erlajnza.\nPutnički komercijalni avio-saobraćaj u Crnoj Gori obustavljen je od 16. marta, osim najavljenog dolaska crnogorskih državljana, posredstvom diplomatsko-konzularnih predstavništava, Operativnom štabu Nacionalnog koordinacionog tijela za zarazne bolesti.\n"U ovom trenutku svi komercijalni letovi Montenegro erlajnza su ubustavljeni do 31. maja ove godine. Naravno, to nije konačna odluka, jer uspostavljanje komercijalnog avio-saobraćaja zavisi od odluka i smjernica domaćih i međunarodnih tijela i organa nadležnih za oblast civilne avijacije, odnosno zavisi i od protokola koji se odnose na zdravstvene mjere i mjere ograničenja u putovanjima u zemljama ka kojima MA leti", pojasnili su predstavnici nacionalnog avio-prevoznika.\nOni ističu da je Montenegro erlajnz u potpunosti spreman za pokretanje saobraćaja.\nMontenegro erlajnz Montenegro Airlines\nU Beograd otputovalo 116 crnogorskih studenata\n25. 05. 2020. 15\nCG bez MA ne bi imala cjelogodišnju avio dostupnost\nDržava da dokaže da se ponaša kao privatnik\n18:44 U blizini restorana uhvaćena zmija\n15:58 Odluke donosimo na osnovu zdravstvenih standarda, a ne politike


Počelo polaganje cevi od izvorišta vode u Vrbasu do Kucure i Savinog Sela | Oko Nas\nPočelo polaganje cevi od izvorišta vode u Vrbasu do Kucure i Savinog Sela\n19/06/2020 Oko nas\nPočela je realizacija projekta vrednosti 4,1 milion evra koja podrazumeva izgradnju vodovoda dugog 14 kilometara od izvorišta vode u Vrbasu do Kucure i Savinog Sela. Druga faza podrazumeva nastavak polaganja cevi od Kucure ka Zmajevu i ostalim naseljima vrbaske opštine, najavljeno je iz lokalne samouprave i JKP „Komunalac“, koji ovaj projekat ostvaruju u saradnji i uz podršku Ministarstva građevinarstva, saobraćaja i infrastrukture., Nemačke razvojne banke KfW i konsultantske kuće SETEC.\n„Da bi do ovoga stigli morali smo puno toga prethodno uraditi u oblasti vodosnabdevanja. Značajno smo smanjili gubitke, sa 42 odsto na 24 odsto, izbušili smo dva nova bunara, revitalizovali 13 starih, zatim zamenili smo 300 ventila u šahtovima u gradu, koji, inače, nisu menjani 50 godina. Takođe, zamenili smo 13 bunarskih i 31 fekalnu pumpu i automatizovali i energetski optimizovali ceo sistem, kao i zamenili čak 15.000 vodomera od kojih se više od pola daljinski očitava, po čemu smo prvi u Srbiji“, rekao je Glušac.\nDržavni sekretar dr Miloje Obradović izrazio je zadovoljstvo zbog početka radova na povezivanju vrbaskog vodovoda sa Kucuruom i Savinim Selom, dok je Siniša Adamović, direktor JKP „Кomunalac“, rekao je da su izvođači radova počeli sa polaganjem cevi prema Kucuri i prvi deo projekta će biti gotov do kraja septembra.\n„Paralelno teku tenderi za izgradnju pet bunarskih polja na Vodozahvatu, a nakon toga ide tender za izgradnju novog rezervoara od 1.500 kubnih metara i proširenje postrojenja i priprema za povezivanje sa preostala tri mesta, Zmajevom, Bačkim Dobrim Poljem i Ravnim Selom, jer će se iz ovih sredstava započeti i južni krak vodovoda“, rekao je Adamović.\nPrethodni članakBiblioteka nagradila najbolje mlade likovne i literarne stvaraoceSledeći članakNajviše glasova u Vrbasu osvojio SNS


Izrael se obratio za pomoć Rusiji - 10.02.2018, Sputnik Srbija\nIzrael se obratio za pomoć Rusiji\nIzrael je zatražio od Rusije pomoć za smanjenje tenzija na granici sa Sirijom, gde je oboren iranski dron i izgubljen izraelski lovac koji je izvodio napade na... 10.02.2018, Sputnik Srbija\n© REUTERS / Alaa al FaqirTraktor vuče ostatke rakete u Siriji\nIzrael je zatražio od Rusije pomoć za smanjenje tenzija na granici sa Sirijom, gde je oboren iranski dron i izgubljen izraelski lovac koji je izvodio napade na susednu zemlju pod teškom protivavionskom paljbom, saopštio je portal „Vajnet“.\n10 Februar 2018, 13:16\nList tvrdi da su u poruci upućenoj Moskvi izraelske vlasti izrazile svoju nameru za što skorije rešavanje pograničnog incidenta i, na primeru današnjih događaja, ponovo upozoravaju na pretnju od vojnog prisustva Irana u Siriji.\n„Izrael je dao do znanja ruskoj strani da bi preferirao da današnji incident smatra okončanim i da nije zainteresovan za dalje eskaliranje napetosti“, piše portal.\n10 Februar 2018, 11:23\nIzraelske odbrambene snage nisu odgovorile na pitanje da li je bio iskorišćen kanal za hitnu vezu koji postoji između ruskih i izraelskih snaga od 2015. godine, ali su naglasile da su sa zemlje vatru na avion otvorile isključivo sirijske vladine snage, bez učešća predstavnika ruskog kontingenta.\nPres-služba izraelske armije saopštila je da je noćas izraelska vojska presrela iransku bespilotnu letelicu koja je ušla u zemlju iz pravca Sirije i kao odgovor na to napala je „iranske ciljeve“ na teritoriji susedne zemlje. Sirijski državni mediji su, sa svoje strane, javili su da su snage protivvazdušne odbrane pogodile nekoliko izraelskih aviona.


Foto: Ilustracija | Holivud nominovao Beograd za najbolju lokaciju za snimanje\nTanjug 21.07.2019 16:00\nHolivudska asocijacija, koja snima širom svijeta, nominovala je Beograd za jednu od najboljih lokacija za snimanje reklama, pišu "Večernje novosti" i dodaju da je dodjela nagrada 21. septembra u Los Anđelesu.\nKampanja "Snimajte u Srbiji" počela je prije 10 godina, a strani filmski radnici ubrzo su uočili potencijale, pa su poznata imena iz svijeta filma počela da snimaju u Srbiji, prenose "Novosti" i ističu da je samo u poslednje dve godine snimljeno osam filmova, šest televizijskih serija, 18 reklama i pet projekata koji su obuhvatili samo vizuelne efekte.\nDžoni Dep je snimao film "Minamata", u kojem je Beograd zamijenio Tokio i Njujork iz šezdesetih godina, Lik Beson i njegova produkcijska kuća EuropaCorp vraćaju se često u Srbiju, a Beograd je bio i jedna od lokacija, uz Rusiju, Veliku Britaniju i Italiju, za snimanje Bi-Bi-Sijeve serije "Mek Mafija".\nOsim Beograda, kao dobre lokacije za snimanje filmova, serija i reklama izdvajaju se Smederevska tvrđava, Petrovaradin, ali i Stara planina, Zlatibor, Tara. a zaomiljenu lokaciju snimatelja izdvaja se ugao Cara Lazara i Gračaničke ulice u Beogradu, gdje se sa ljepšim vremenom jedva mimoilazi trotoarom od opreme i reflektora, pišu "Novosti".


NOVI PREDMET U ŠKOLAMA - Televizija LeskovacTelevizija Leskovac\n« ORMO SE SPREMA\nLIFFE POSTAJ OZBILJNA FILMSKA SMOTRA »\nLESKOVAC – Za nastavnike fizičkog vaspitanja koji rade u osnovnim školama Jablaničkog okruga, u toku je obuka za uvođenje novog predmeta – Fizičko i zdravstveno vaspitanje za pete razrede osnovnih škola. Obuku izvode načelnica Centra za promociju zdravlja primarijus doktor Vanja Ilić, njena saradnica Tatjana Micić i doctor nauka fizičkog vaspitanja i sporta Predrag Milenović.\nPrva grupa nastavnika obuku je završila proteklog vikenda u Centru za stručno usavršavanje u obrazovanju, dok će za drugu grupu obuka biti organizovana 23. septembra.\nPraktična realizacija novog programa u osnovnim školama trebalo bi da počne 1. oktobra.\nDosadašnja istraživanja Instituta za javno zdravlje Srbije, kao i Zavoda za vrendovanje kvaliteta stručnog rada pokazuju da je u porastu broj gojazne i fizički neaktivne dece, a takođe raste i broj hronićnih nezaraznih bolesti, kaže doktorka Ilić. Uvođenjem zdravstvenog vaspitanja, kako se smatra, uticaće se na smanjenje ttog problema.


Kritika Morinju zbog izbacivanja lekarke\nBeta\t 12. avgusta 2015. 15:55\nSportski lekar i naučnik Piter Brukner izjavio je danas da je ponašanje trenera fudbalera Čelsija Žozea Morinja prema klupskoj lekarki Evi Karneiro “apsolutno užasavajuće”.\nČelsi je u subotu u prvom kolu Premijer lige odigrao na svom terenu nerešeno 2:2 sa Svonsijem, a u samoj završnici utakmice “plavci” su u jednom trenutku ostali sa devetoricom igrača na terenu, pošto je Edenu Azaru ukazivana pomoć.\nMorinjo se naljutio zbog toga na lekarku Evu Karneiro i fizioterapeuta Džona Ferna, pošto je smatrao da je Azar mogao da izvede slobodan udarac i postigne gol. On je rekao da su oni reagovali “impulsivno i naivno” i da su pokazali da “ne razumeju fudbal”.\nBrukner je rekao da Morinjo svom lekarskom timu duguje izvinjenje.\n“Mislim da je takvo ponašanje trenera užasavajuće. Njegov igrač je pao na travu i ostao da leži, a sudija je smatrao da je to dovoljno ozbiljno i pozvao je lekara i fizioterapeuta. Ušli su na teren jer im je to posao, igrač je ležao na travi, pa je morao da izađe sa terena. Šta očekujete od lekara, da ignoriše poziv sudije”, rekao je Brukner, preneli su britanski mediji.\nMorinjo je rekao da je Azar samo bio umoran i da je dobio udarac, ali je Brukner podržao odluku lekarke da izađe na teren.\n“Možda je trebalo da kritikuje svog igrača što je ostao na travi, pre nego da kritikuje lekarski tim”, rekao je lekar kritket reprezentacije Australije Brukner.


Radnici hodaju pored zaštitne ograde zdanja koje je zvanično poznato kao centar za razvoj profesionalnih vještina u Dabančengu u Ksinjiang ujgurskoj autonomnoj oblasti, Kina, 4. septembra 2018.\nKanadski parlament usvojio je u ponedjeljak neobavezujući zaključak u kome se kaže da kineski tretman prema ujgurskoj muslimanskoj manjini u regionu Sinđijang predstavlja genocid, vršeći tako pritisak na vladu liberalnog premijera Justina Trudeaua da slijedi njihov primjer.\nKanadski Donji dom glasao je 266:0 za prijedlog opozicione Konzervativne stranke.\nTrudeau i njegov kabinet uzdržali su se od glasanja, iako su ga liberali podržavali.\nZaključak je takođe izmijenjen neposredno prije glasanja u dijelu gdje se Međunarodni olimpijski komitet poziva da preseli Zimske olimpijske igre 2022. iz Pekinga ako se tretman nastavi.\nKonzervativni rivali Trudeaua vrše pritisak na njega da postane oštriji prema Kini.\nNakon što je Kanada uhapsila finansijskog direktora Huaweija Menga Wanzhoua 2018. godine po američkoj potjernici, Kina je privela dvojicu Kanađana pod optužbom za špijunažu, rasplamsavajući dugotrajne diplomatske tenzije između dvije zemlje.\nKina je široko osuđivana zbog uspostavljanja kompleksa u Sinđijangu koje sama opsijuje kao "centre za stručno osposobljavanje", za suzbijanje ekstremizma i podušavanje ljudi novim vještinama, a koje su drugi nazvali koncentracionim logorima.\nPozivajući se na svjedočenja, dokumente i izvještaje u medijima o kršenju ljudskih prava nad Ujgurima, konzervativni poslanik Michael Chong je rekao: "To više ne možemo ignorisati. Moramo to nazvati onim što jeste - genocidom."\nTrudeau je oklijevao da upotrijebi riječ genocid, sugerišući da bi najbolji pristup bio traženje širokog konsenzusa među zapadnim saveznicima o pitanjima ljudskih prava u Kini.\n"Multilateralni napredak biće najbolji način da se demonstrira solidarnost zapadnih demokratija... koje su izuzetno zabrinute i zaprepaštene izvještajima o tome šta se događa u Sinđangu", rekao je Trudeau u petak nakon razgovora sa kolegama iz G-7.\nTrudeau i američki predsjednik Joe Biden održaće virtuelni bilateralni sastanak u utorak popodne, a vjerovatno će se razgovarati i o odnosima sa Kinom, rekao je izvor iz Vlade.\nBivši američki predsjednik Donald Trump, posljednjeg cijelog dana na vlasti prošlog mjeseca, rekao je da je Kina izvršila "genocid i zločine protiv čovječnosti" represijom nad ujgurskim muslimanima.\nBidenova administracija pokušava da obezbjedi da se izjava o genocidu održi, tvrdi Linda Thomas-Greenfield, njegova kandidatkinja za amasadora u Ujedinjenim nacijama.\nCong Peiwu, kineski ambasador u Otawi, odbacio je optužbe za genocid.\n"Zapadne zemlje nisu u poziciji da kažu kako izgleda situacija sa ljudskim pravima u Kini", rekao je on u intervjuu prije glasanja. "U Ksinjiangu uopšte ne postoji takozvani genocid."


Travnik: U svečanom prijemu novinari u Elči Ibrahim-pašinoj medresi - Bug.ba - Info portal Bugojno\nTravnik: U svečanom prijemu novinari u Elči Ibrahim-pašinoj medresi\nRedakcija 18/02/2016 Nema komentara\nDirektor Elči Ibrahim-pašine medrese u Travniku, mr. Dževdet Šošić sa saradnicima, 18. februara 2016. godine priredio je prijem za novinare sredstava informisanja kao svojevrstan vid zahvalnosti na blagovremenom i ažurnom objavljivanju dešavanja o ovoj ustanovi, koja su od značaja ne samo za Medresu nego i za društvenu zajednicu.\nU neposrednom i toplom razgovoru, razmjeni informacija izneseno je veći broj pozitivnih i interesantnih informacija koje obilježavaju rad i aktivnosti Elči Ibrahim – pašine medrese. U tom kontekstu novinari su uputili riječi zahvalnosti menadžmentu Medrese, koji je iskazao kvalitetan osjećaj prema medijima u proteklom periodu, kao i priliku da se u narednom periodu ovoj oblasti posveti još kvalitetnija, potpunija i bolja saradnja.\nOvom prigodom direktor mr. Šošić za uspješnu saradnju i blagovremeno objavljivanje informacija vezanih za aktivnosti Elči Ibrahim – pašine medrese u Travniku, uručio je medijskim kućama Zahvalnice, među kojima i naš Informtaivni web-portal „bug.ba“.\nPosted by Bugojno on 18. Februar 2016\nOdržan radni sastanak čelnika Skupština ZDK i SBK/KSB\nKomar: U saobraćajnoj nesreći vozilo na krovu


Vujović: Godina ulaganja u ekologiju i rešavanja problema – Udruženje Reciklera Srbije\nVujović: Godina ulaganja u ekologiju i rešavanja problema\nJune 7, 2021\tod Recikleri Srbije\tu Vesti\nMinistarka zaštite životne sredine Irena Vujović poručila je povodom Svetskog dana zaštite životne sredine koji se tradicionalno obeležava 5. juna, da će ovo biti godina ulaganja u ekologiju i rešavanja decenijskih problema u toj oblasti.\nIrena Vujović je naglasila da je cilj države da u narednom periodu ukloni sav istorijski otpad na svojoj teritoriji – do nultog stanja životne sredine, saopštilo je Ministarstvo.\n„Po prvi put će se čistiti kompletne lokacije na kojima je skladišten takav otpad, što je do sada rađeno samo parcijalno“, rekla je ona i istakla da će se time zatvoriti poglavlje nebrige o opasnom istorijskom otpadu, dok će se tekući opasan otpad još strože kontrolisati kako bi se zaštitila životna sredina i zdravlje građana.\nOna je poručila da Srbiju u narednih pet godina očekuju najveće zelene kapitalne investicije ikada, koje će promeniti ekološku sliku zemlje na bolje.\nKljučni prioriteti su, kako je navela, borba sa zagađenjem vazduha, pravilan tretman otpadnih voda i upravljanje otpadom.\nIstakavši da je Srbija zemlja bogata prirodnim lepotama i da svi zajedno moramo da se trudimo da sačuvamo prirodu za generacije koje dolaze, Irina Vujović je kazala da je zato jedan od glavnih zadataka da se razvije svest da je životna sredina samo jedna i da od našeg odnosa prema okolini zavisi i kakav ćemo kvalitet života imati.


Nova upozorenja o stanju američke ekonomije\nFederalne rezerve predvidjaju pogoršanja stanja američke ekonomije uprkos nagoveštajima poboljšanja u nekim sektorima.\nPrema najnovijoj prognozi centralne banke stopa nezaposlenosti u Sjedinjenim Državama će ove godine dostići skoro 10 odsto, dok će ekonomija imati negativnu stopu rasta od 2 odsto. Ti pokazatelji su lošiji u odnosu na prethodnu prognozu federalnih rezervi u januaru, mada se u narednim mesecima očekuje izvesno poboljšanje na finansijskom i tržištu nekretnina.\nMedjutim, ranije danas predsednik Barak Obama je, posle razgovora u Beloj kući sa grupom spoljnih ekonomskih savetnika među kojima je bio i bivši predsednik federalnih rezervi Pol Volker, izjavio je da se američka ekonomija vraća u normalno stanje.\nU medjuvremenu, Predstavnički dom je velikom većinom glasova (361 prema 64) usvojio zakonski predlog o promenama propisa za kompanije koje izdaju kreditne kartice. Senat je već usvojio isti zakonski predlog u utorak (sa 90 prema 5 glasova) kojim se kompanijama zabranjuje da proizvoljno povećavaju kamate na postojeći dug ili da to čine bez adekvatnog upozorenja. Očekuje se da predsednik Obama potpiše ovaj zakonski predlog za nekoliko dana. Kompanije koje izdaju kreditne kartice, medjutim, upozoravaju da će promene propisa značiti da će manji broj ljudi ubuduće biti u stanju da dobije kreditne kartice pošto zbog porasta nezaposlenosti raste i broj neotplaćenih dugova sa kartica.


Ambasador Francuske: Makronova poseta znak interesovanja za Balkan\nEmmanuel Macron Aleksandar Vučić\nAmbasador Francuske u Srbiji Frederik Mondoloni rekao je danas u Beogradu da je poseta predsednika Emanuela Makrona Srbiji, u ponedeljak i utorak, 15. i 16. jula, znak interesovanja Pariza za Srbiju, "prvog partnera u regionu", i znak interesovanja za Balkan.\n"To će biti prva poseta predsednika Francuske Beogradu od decembra 2001. Ona pokazuje novo interesovanje Francuske za Zapadni Balkan uopšte, i našu želju da našim bilateralnim odnosima sa Srbijom - svakako našim prvim partnerom u regionu, damo novi podstrek", izjavio je Mondoloni na prijemu povodom francuskog nacionalnog praznika, Dana pada Bastilje.\nAmbasador je naveo da su francusko-srpski odnosi u prethodnih godinu dana bili veoma bogati, pre svega povodom stogodišnjice završetka Prvog svetskog rata i oslobođenja Srbije, uz proslavu 180 godina od uspostavljanja diplomatskih odnosa.\n"Od početka 2019. proslavljamo 180. godišnjicu ponovnog uspostavljanja naših diplomatskih odnosa - zasnovanih u 13. veku, ponovo uspostavljenih 1839. godine", rekao je Mondoloni.\nPrema njegovim rečima, Makron i Vučić će u ponedeljak otkriti obnovljeni Spomenik zahvalnosti Francuskoj na Kalemegdanu.\nAmbasador je najavio otvaranje regionalne kancelarije Francuske za razvoj u Beogradu, kao pomoć Srbiji u "učvršćivanju evropskih veza" i obezbeđivanju "tranzicije ka održivom razvoju".


Naftaši "u oblaku" vrede 10 milijardi dolara: Gugl sklopio profitabilno partnerstvo sa divom Aramco - Biznis Telegraf.rs\n24/12/20 | 08:19\nO ovom projektu, koji podstiče ubrzano digitalizovanje naftaša, bilo je reči još 2018. godine. Međutim, razgovori su navodno prekinuti nakon ubistva novinara Džamala Kašogija\nGugl će otvoriti "cloud region" u kojem će moći da pruža svoje usluge "u oblaku", u Saudijskoj Arabiji, putem zajedničkog ulaganja sa državnim proizvođačem nafte Saudi Aramco, jer kovid-19 podstiče značajno ubrzanje digitalizovanja širom Zaliva.\n"Saradnja se usredsređuje na brzo rastuću potražnju za uslugama u oblaku (cloud) u Saudijskoj Arabiji, za koju se predviđa da će do 2030. godine dostići tržišni potencijal do 10 milijardi dolara", rečeno je iz diva Aramco.\nNavode i da će sporazum sa Guglom isporučiti "cloud usluge visokih performansi, sa malim kašnjenjem za korporativne kupce u Saudijskoj Arabiji", jer bliži odnosi u regionu otvaraju politički prostor za američke tehnološke kompanije da se prošire u kraljevini.\nTehnološki gigant je započeo pregovore sa Saudijskom Arabijom o ovom projektu 2018. godine, ali su razgovori navodno zastali nakon ubistva novinara Džamala Kašogija, od strane državnih agenata iste godine.\nGugl Cloud sada napreduje sa planovima za uspostavljanje i upravljanje novom "regijom u oblaku" u kraljevstvu. Nisu objavljeni finansijski uslovi.\nTehnološki sporazum takođe pokazuje da elita iz Silicijumske doline voli da posluje sa režimom, uprkos izvesnoj zabrinutosti zbog globalne uloge Saudijske Arabije, kao izvoznika fosilnih goriva, i lošeg stanja kada je reč o ljudskim pravima.\nGugl je rekao da će njegovo investiranje u Saudijsku Arabiju omogućiti preduzećima da rastu i povećavaju svoju ponudu u kraljevini. Ugovor takođe pojačava njihov biznis sa računarstvom u oblaku, koji donosi više od 10 milijardi američkih dolara godišnjeg prihoda matičnoj kompaniji, Alphabet Inc.\nRegionalna firma za e-trgovinu "Noon" i platforma "Snap", imenovani su kao mušterije.


Nuhodžić: Njemačka podržava Crnu Goru na planu usvajanja Šengen standarda - CdM\nNuhodžić: Njemačka podržava Crnu Goru na planu usvajanja Šengen standarda\n„Crnogorska policija ostvaruje intenzivnu i kvalitetnu saradnju sa njemačkom policijom u borbi protiv svih oblika teškog i organizovanog kriminala, a posebno krijumčarenja narkotika. Zajednički gledamo na izazove bezbjednosti u Evropi, a zaključivanje Sporazuma o saradnji u oblasti bezbjednosti između Crne Gore i Savezne Republike Njemačke, čije usaglašavanje je u toku, pokazatelj je naših zajedničkih napora da naše prijateljske i partnerske odnose dodatno osnažimo“, istakao je Nuhodžić.\nZehofer je naveo da Njemačka u kontinuitetu podržava Crnu Goru ka punopravnom članstvu u Evropskoj uniji. Konstatovao je da je Vlada Crne Gore ostvarila značajne rezultate na tom polju.\n„Njemačka to prepoznaje i cijeni, što potvrđuju i brojne donacije savremene opreme, koju Policija Crne Gore koristi u zaštiti državne granice“, naglasio je Zehofer.\nMinistri Nuhodžić i Zehofer su razgovarali i o ilegalnim migracijama, koje sa sobom nose prijetnje i od drugih oblika kriminala, kao što su trgovina lјudima i terorizam.\n„Upravlјanje migracijama je na samom vrhu agende Ministarstva unutrašnjih poslova Crne Gore. Aktuelna balkanska ruta kretanja migranata zahtijeva da sa partnerskim službama Evrope još intenzivnije sarađujemo, posebno u borbi protiv krijumčarskh mreža. Moramo biti ujedinjeni u našoj posvećenosti suzbijanju trgovine ljudima i krijumčarenja migranata“, kazao je ministar Nuhodžić.\nTagsmelvudin nuhodžić ministar unutrašnjih poslova Njemačka Šengen standard\nPa nema uspjesnog rada policije bez jake i cvrste saradnje sa zemljama Evropske unije, zahvaljujuci dobroj saradnji su i pale vodje klanova.\nImati Njemacku za saveznika je u danasnjem vremenu ogroman uspjeh jos je naseg ministra ni manje ni vise nego docekao njihov ministar unutrasnjih poslova


Pomoćnik ministra i načelnik Sektora za vanredne situacije Predrag Marić otvorio je danas u Beogradu glavnu plansku konferenciju koja će trajati do 1. marta kao deo pripremnih aktivnosti za organizovanje Međunarodne terenske vežbe upravljanja posledicama vanrednih situacija pod nazivom "SRBIJA 2018".\nVežba će biti održana u oktobru ove godine u zajedničkoj organizaciji Ministarstva unutrašnjih poslova - Sektora za vanredne situacije i Evroatlantskog koordinacionog centra za vanredne situacije koji je glavni mehanizam za pružanje pomoći civilima za vreme elementarnih nepogoda Organizacije Severno atlantskog ugovora.\nNakon što je poželeo dobrodošlicu prisutnima i podsetio da su poplave 2014. godine pokazale značaj međunarodne saradnje kada je 14 zemalja sa 22 tima i oko 600 spasilaca nesebično pomagalo građanima Republike Srbije, načelnik Sektora za vanredne situacije Predrag Marić kazao je da se vežba "SRBIJA 2018" organizuje u cilju unapređenja bezbednosti i zaštite života naših građana.\n„Predstojeća međunarodna vežba upravljanja posledicama vanrednih situacija „SRBIJA 2018“ je terenska civilna vežba koja pruža šansu civilnim strukturama državnih organa koje se prevashodno bave oblašću zaštite i spasavanja da u zajedničkom radu sa timovima iz različitih zemalja provežbaju svoje kapacitete, a sve u cilju jedinstvenog odgovora u vanrednim situacijama. Naš zajednički cilj je unapređenje bezbednosti i zaštita života naših građana, njihove imovine i kulturnog nasleđa“, poručio je Marić.\nOn je takođe istakao da je ova vežba prilika da sve institucije koje u Republici Srbiji čine jedinstven sistem zaštite i spasavanja provežbaju svoje kapacitete za odgovor u vanrednim situacijama, ali i prilika da se upoznaju sa tim kako rade i čime raspolažu međunarodni timovi iz partnerskih zemalja.\nPosebnu zahvalnost uputio je organizacionim jedinicama Ministarstva unutrašnjih poslova kao i ostalim ministarstvima i organizacijama u Republici Srbiji na preduzetim aktivnostima kako bi se predstojeća međunarodna terenska vežba adekvatno i kvalitetno organizovala i održala.\nPrisutnima se obratio i direktor vežbe ispred Evroatlantskog koordinacionog centra za vanredne situacije Klaudije Zojkaš, koji se zahvalio na dobrodošlici i istakao da se svake godine nacije iz celog sveta okupljaju na ovaj način kako bi zajedničkim snagama uvežbavale odgovor na vanredne situacije.\n„Ovo nije vojna vežba već vežba upravljanja posledicama vanrednih situacija koja će omogućiti civilno-vojnim snagama koje su deo prvog odgovora na vanredne situacije da izgrade interoperabilnost a sve u cilju spasavanja života ljudi“, poručio je Zojkaš.\nOsim predstavnika Ministarstva unutrašnjih poslova - Sektora za vanredne situacije, konferenciji je prisustvovalo i oko sto predstavnika međunarodnih institucija i organizacija iz 29 zemalja koji će uzeti učešće i u pomenutoj vežbi, kao i predstavnici drugih ministarstava i posebnih organizacija Republike Srbije.\nMeđunarodna terenska vežba upravljanja posledicama vanrednih situacija „SRBIJA 2018“ biće održana u periodu od 8-11. oktobra 2018. godine na teritoriji opština Mladenovac i Aranđelovac, gde se očekuje oko 30 timova iz 26 zemalja i to timovi za spasavanje iz ruševina, medicinski timovi, timovi za spasavanje i rad na vodi i timovi za otklanjanje posledica hemijsko-biološko akcidenta.\nScenario za ovogodišnju međunarodnu vežbu “SRBIJA 2018” pružaće šansu za uvežbavanje međunarodne saradnje i jačanje sposobnosti timova iz različitih država da zajedno provežbaju širok spektar operacija uklanjanja posledica vanrednih situacija.


source.ba | Sarajevo: Afganistanci privedeni nakon prijave da u stanu drže otetu ženu i dijete\nKako Faktor saznaje, za slučaj se saznalo nakon što je maloljetnik poslao poruku osobi u Engleskoj, kod koje su se on i njegova majka prvenstveno i uputili i kazao da njih dvoje već dvije sedmice u stanu zatočene drže četverica muškaraca.\nTa osoba iz Engleske je kontaktirala Graničnu policiju BiH i prijavila slučaj, a putem GPS-a je telefon sa kojeg je maloljetnik poslao poruku lociran na Bistriku.\nObaviješten je MUP Kantona Sarajevo, čiji su pripadnici jučer opkolili i upali u spomenuti stan, gdje su zatekli ženu sa djetetom, te dvojicu muškaraca, dok su druga dvojica pronađena naknadno.\nSva četverica su privedena na kriminalističku obradu, dok je žena sa djetetom smještena u sigurnu kuću na području Zeničko-dobojskog kantona, piše Faktor.\nOna, kako nezvanično saznajemo, policiji nije željela podnijeti zvaničnu prijavu protiv spomenutih osoba.\nIz MUP-a Kantona Sarajevo danas nam je potvrđeno da su pripadnici Uprave policije MUP-a KS prekjučer zaprimili informaciju o prijavi otmice državljanke Šri Lanke i njenog sina, koje su, navodno, otela četiri državljana Afganistana.\n- Na osnovu poduzetih mjera i radnji pod nadzorom Kantonalnog tužilaštva Kantona Sarajevo utvrđeno je da nije bilo elemenata izvršenja krivičnog djela, te da su majka i dijete 21. juna 2018. godine smješteni u sigurnu kuću, dok su osumnjičena lica predata u nadležnost Službe za poslove sa strancima BiH - naveli su u odgovoru na naš upit iz MUP-a Kantona Sarajevo.\nIz MUP-a KS su nam kazali i da će kompletan operativni materijal biti dostavljen u nadležnost Kantonalnom tužilaštvu Kantona Sarajevo, piše Faktor.


Javna rasprava „Uloga nadležnih organa u izradi Centralnog biračkog spiska“\nSarajevo, 12.04.2017. godine – Interresorna radna grupa za analizu stanja i predlaganje modaliteta uvođenja novih tehnologija u izborni proces u Bosni i Hercegovini danas je u Sarajevu u saradnji sa Centralnom izbornom komisijom BiH organizirala stručnu raspravu „Uloga nadležnih organa u izradi Centralnog biračkog spiska“ .\nCilj stručne rasprave je bio da se ukaže na probleme i ponude rješenja a posebno u vezi sa: ažurnim brisanjem umrlih iz biračkog spiska, sačinjavanjem izvoda za raseljene osobe, ažuriranjem naziva ulica itd. Očekivano, najviše pažnje je posvećeno brisanju umrlih osoba iz Centralnog biračkog spiska. Predstavnici ministarstava unutarnjih poslova i matičnih ureda su prezentirali svoja iskustva i pored ostalog istakli problem evidencije činjenice smrti za državljane BiH u inostranstvu. Pomenuta je i uloga nadležnih medicinskih ustanova koje imaju dozvolu za mrtvozorstvo i eventualno uvođenje obaveze za dostavljanjem njihovih izvještaja nadležnim matičnim uredima. Komentari sa današnje rasprave će biti korišteni i za izradu finalnog Izvještaja Interresorne radne grupe za analizu stanja i predlaganje modaliteta uvođenja novih tehnologija u izborni proces u Bosni i Hercegovini\nStručnoj raspravi „Uloga nadležnih organa u izradi Centralnog biračkog spiska“ prisustvovali su predstavnici entitetskih i kantonalnih ministarstava unutarnjih poslova, predstavnici Ministarstva civilnih poslova BiH, Ministarstva za ljudska prava i izbjeglice BiH, Ministarstva sigurnosti BiH, Državne agencije za istrage i zaštitu (SIPA), Agencije za identifikacione dokumente, evidenciju i razmjenu podataka (IDDEEA), Agencije za zaštitu ličnih podataka u BiH, Federalnoog ministarstva raseljenih osoba i izbjeglica, Ministarstva za izbjeglice i raseljenja lica RS, te predstavnici pojedinih matičnih ureda.\nSarajevo, 08.05.2018.godine –Centralna izborna komisija BiH je\nSarajevo,04.05.2018.godine – Centralna izborna komisija BiH dan\nSarajevo,27.04.2018.godine – Centralna izborna komisija Bosne i


Anica Čakmak , Miljana Vranić\nKako se može videti na snimku, uglavnom su trojica i dok jedan "obavlja posao", dvojica čekaju i stražare da se niko ne pojavi. Kada to završe produžavaju dalje, kao da se ništa nije dogodilo.\nKako nezvanično saznajemo, policija je dobila dve prijave da su ljudima ukradene stvari iz automobila, ali nema mnogo informacija jer je istraga u toku.\nIpak, Vračarci ne mogu da dočekaju da počinioci budu uhapšeni i upozoravaju jedni druge da budu oprezni i zaključavaju svoja vozila.\nOd kapitalnog projekta Beogradske kanalizacije "Interceptor", koji je zbog mnogobrojnih problema i nezakonitosti obustavljen, ne samo da se nije odustalo, nego će on u najskorije vreme biti nastavljen, najavio je gradski menadžer Goran Vesić.\nNa Trgu republike i u Karađorđevoj se RADI I VIKENDOM, na 30 i kusur stepeni\nRadovi na rekonstrukciji Trga republike i Karađorđeve ulice nastavljeni su i ovog vikenda, uprkos veoma visokim temperaturama.


INSPIRATORI BREJVIKOVOG MASAKRA PROŠIRUJU UTICAJ NA EVROPU I AMERIKU | Vestinet.rs\nPOČETNA POGLEDI INSPIRATORI BREJVIKOVOG MASAKRA PROŠIRUJU UTICAJ NA EVROPU I AMERIKU\nINSPIRATORI BREJVIKOVOG MASAKRA PROŠIRUJU UTICAJ NA EVROPU I AMERIKU\n31. maja 2012. 15:43 · Nema komentara\nAnti-Džihad organizacije koje su inspirisale Brejvikov masakr u Norveškoj, proširuju svoj uticaj na Ameriku i Evropu, saznajemo iz izveštaja britanske aktivističke grupe „Nada ne mržnja“, koja je obeležila njihovo širenje i ukazala javnosti na njihovu međusobnu povezanost.\nU izveštaju je navedeno da je identifikovano preko 300 organizacija i pojedinaca koji koriste anti-islamsku retoriku da privuku simpatizere i glasače. Engleska kao žarište ovakvih grupa broji ukupno 22 anti-islamske organizacije koje funkcionišu u zemlji i imenuju Luton-idealiste Engleske defazivne lige (EDL) kao najjaču i najuticajniju grupu.\nTakođe se navodi da postoji još nekih 47 anti-islamskih grupa koje šire negativnu percepciju islama, muslimanskih manjina kao i islamsku veru i kulturu.\nAnders Brejvik, koji je masakrirao 77 ljudi prošlog jula na Norveškom ostrvu Utoja, potvrdio je raniju povezanost sa Luton organizacijom, uzdižući ovu ekstremističku radikalnu grupu u svom manifestu i nazvao je „blagoslovom“.\nProšle nedelje na svom suđenju demantovao je bilo kakvu povezanost sa ovom grupom. Rekao je sudu da Luton, koji se nalazi 50km severno od Londona, predstavlja „ratnu zonu“ koja broji preko 1000 „muslimanskih neće-moći oblasti“ i da su lokalni meštani hteli da uvedu Šerijat zakon u ovom gradu.\nU odgovoru da su blog-postovi Lutonove Engleske defanzivne lige inspirisali Brejvikov masakr, predsedavajući član ovog pokreta Pol Veston podvukao je svoju tvrdnju novinskom izveštaču Ivor Benet da tu nije bilo „nikakvog dokumentovanog dokaza o takozvanom desničarskom pokretu, rekavši idite tamo i pucajte u ljude „.\n„Oni su možda predstavljali i bili inspiracija za njega, ali mi ne možemo tvrditi ništa jednostavno zato što tamo negde u Evropi može postojati usamljeni i otuđeni psihopata“, rekao je Veston.\nEDL predstavlja sebe i svoju organizaciju kao „spokojno protestvovanje protiv islama“ i tvrdi da broji preko 100 000 simpatizera i sledbenika širom Velike Britanije, a istraživanja u vezi ovih pojava procenjuju da broje 25000 članova i sledbenika ovog pokreta.\n„Ja nisam ekstremni desničar ni u kom smislu, niti je bilo koji od mojih stavova desničarski, islam je desničarski … Islam bi trebalo da bude kritikovan iz razloga što je odgovoran za 18 900 terorističkih napada koji su se dogodili 11. septembra, a mi se ovde dokazujemo oko jednog čoveka „, rekao je reporterima Tomi Robinson suosnivač EDL-a.\nMnogi veruju da bi izjašnjavanja ove grupe i anti-islamski stav mogli proizvesti Brejvik stil masakr u Velikoj Britaniji. Dokaz ovakvim sumnjama je i hapšenje jednog od članova pokreta u petak, a za napad i posedovanje visoko zapaljivog materijala, izjasnila se policija Nortambrije.\nBrejvik je stavio post na Fejsbuk profilu kako je napravio „cevnu-bombu“ i pretio da će napasti azijske restorane u gradu Južni Šilds rečima: „Dajte mi pištolj i sve ću vas pobiti u Oslo-stilu!“.\nOvome je prethodilo i hvatanje pet muškaraca širom Velike Britanije koji su privedeni jer su distribuirali „pisani materijal koji bi mogao uzburkati rasnu netrpeljivost“. Policija je ova hapšenja povezala sa ekstremističkim ogrankom EDL-a poznatiji ka „Severo-zapadni nevernici“.\nAnti-fašist aktivista organizacije „Nada ne mržnja“ Metju Kolins rekao je reporterima da engleska vlada mora videti i prihvatiti EDL kao što prihvataju i islamske grupe jer su i oni jednaka pretnja po društvo i čovečanstvo. On vidi problem u tome što oni inspirišu ljude. “Oni organizuju ljude i pune im glave morbidnostima i budalaštinama.\nZapravo tu postoje ljudi koji su u potpunosti ubeđeni da su oni neka vrsta religioznih boraca, a problem jeste baš u tome što ekstremističke grupe jesu najčešći okidač za nekoga da preduzme krucijalne korake u najneprijatnijim i najužasnijim činovima“, izjavio je Metju.\nTags:Anders Brejvik · Borac · Britanije · burka · čovečanstvo · hapšenje · Islam · istraživanja · izjavio · izveštaj · London · masakr · materijal · morbidno · muškarac · netrpeljivost · organizacija · Povezanost · predstavlja · problem · Protesti · usamljen


Indjija: Socijalne stanove dodelili bez konkursa\nSreda , 2017-03-15 | 14:20:56\nČlanovi Komisije za rešavanje stambenih potreba lica u stanju socijalne potrebe opštine Indjija dodelili su socijalne stanove bez održanog konkursa, čime su prekršili opštinsku odluku, piše danas Vojvodjanski istraživačko-analitički centar (VOICE).\nČlanovi komisije su dodelili četiri stana na korišćenje, ali konkurs nikada nije raspisan, iako su na to bili obavezani Odlukom o uslovima i načinu rešavanja stambenih potreba lica u stanju socijalne potrebe, navodi VOICE.\nNemanja Nenadić iz organizacije Transparentost Srbija rekao je da je dodela stanova bez konkursa veoma sporna.\n"Konkurs je morao biti raspisan, jer bi u tom slučaju nezadovoljni gradjani imali pravo na žalbu. Reč je o veoma spornoj odluci komisije za rešavanje stambenih potreba lica u stanju socijalne potrebe koja je vrlo lako oboriva", naveo je Nenadić.\nDodao je da diskreciono i netransparentno odlučivanje uvek nosi veći rizik od korupcije, nego odlučivanje koje je zasnovano na unapred predvidjenim pravilima i koje je vidljivo široj javnosti.\nGej-lezbejski info centar: U Srbiji više nasilje nad LGBT osobama nego što se tvrdi\nUdruženje gradjana Ateisti Srbije: Crkvi naplatiti porez a vernicima uvesti crkveni porez\nDan sećanja na ubijene žene, žrtve nasilja


Uhapšen osumnjičeni za ubistvo fudbalera bliskog kavačkom klanu - KRIK\nObjavio/la KRIK.rs 09/03/2020\nNikola Mršić, osumnjičen za ubistvo fudbalskog golmana bliskog kavačkom kriminalnom klanu Gorana Lenca, uhapšen je juče u Srbiji po međunarodnoj poternici koju je za njim raspisala Crna Gora. Mršića je crnogorsko tužilaštvo označilo kao člana kriminalne grupe bliske škaljarskom klanu.\nGoran Lenac je u septembru 2017. godine trenirao na stadionu fudbalskog kluba „Bokelj“ u Kotoru kada mu je, tvrdi tužilaštvo, sa pištoljem u ruci prišao Nikola Mršić.\nU trenutku dok je Lenac radio sklekove, Mršić mu je pucao u glavu, piše u optužnici. Fudbaler je preminuo na mestu.\nCrnogorsko tužilaštvo tvrdi da je Mršić pokušao da ubije i Milana Jovićevića koji je trenirao sa tridesetdvogodišnjim golmanom.\nMršić je odmah nakon ubistva pobegao i bio je u bekstvu sve do juče kada je uhapšen u Srbiji po međunarodnoj poternici koju su za njim raspisali crnogorski organi.\nU međuvremenu je optužen za ovo ubistvo, ali i za kriminalno udruživanje, zbog čega ga je Crna Gora takođe potraživala.\nČetrdesetogodišnji Mršić optužen je da je član kriminalne organizacije bliske škaljarskom kriminalnom klanu. Kao vođe ove organizacije tužilaštvo je označilo Ranka Radulovića i Igora Vukotića, rođenog brata šefa škaljarskog klana Jovana Vukotića.\nŠkaljarski i kavački klan su u sukobu od 2014. godine, do kada su bili jedna grupa. Tada je u Valensiji u Španiji nestalo nešto više od 200 kilograma kokaina koji je navodno pripadao kavačkom klanu. Nestanak droge bio je povod za sukob koji traje godinama i u kome su sve bitnije kriminalne grupe stale na stranu jednog od zaraćenih klanova.\nUz škaljarski je grupa poznatog kriminalca Luke Bojovića, koju trenutno vodi njegov najbliži saradnik Filip Korać. Više o Koraću pročitajte ovde.\nNa drugoj strani, saveznik kavačkog klana je huliganska grupa „Janjičari“ koju je predvodio Aleksandar Stanković zvani Sale Mutavi, kriminalac ubijen 2016. godine. Ova grupa ima veze u srpskoj policiji i sa porodicom predsednika Srbije Aleksandra Vučića.\nU ratu je stradalo najmanje 40 ljudi. Većina žrtava je iz škaljarskog klana ili povezana sa njim.\nViše o podeli u podzemlju pročitajte ovde


Odluka o metrou polovinom maja\nNe sme da se dogodi da počnemo gradnju i da to traje desetine godina, a da na kraju ne dobijemo ni prvu liniju, poručio gradonačelnik Dragan Đilas\nU narednih 45 dana biće poznato koji će tip metroa Beograd dobiti. Konačnu odluku o tome doneće Skupština grada, na osnovu predloga stručnjaka iz Austrije, Španije, Nemačke, Rusije, Kine i Kanade.\nTo je juče, otvarajući konferenciju „Održivi transportni sistemi, Beč i Beograd”, najavio gradonačelnik >> Pročitaj celu vest na sajtu Politika << Dragan Đilas. On je čelnicima glavnog grada Austrije poručio da je Beograd odlučan da, posle više od 30 godina, započne izgradnju metroa, ali da prethodno mora da bude utvrđeno na koji način će se finansirati ovaj projekat.\n– Kada uz pomoć vaših i eksperata iz drugih zemalja donesemo odluku o tome koja vrsta metroa je najbolja za Beograd, moramo odmah da utvrdimo i koliko će to koštati. Ne sme da se dogodi da počnemo gradnju i da to traje desetine godina, a da na kraju ne dobijemo ni prvu liniju – rekao je Đilas, dodajući da zbog svetske ekonomske krize sada nije najpovoljniji trenutak za početak ovog poduhvata, ali da glavni grad Srbije više ne može da čeka jer su gužve u saobraćaju postale nesnošljive.\nZbog toga je, podsetio je Đilas, Nacionalni savet za infrastrukturu pre dva meseca doneo odluku o izgradnji beogradskog metroa, a na gradskim vlastima sada je da pronađu najpovoljnije rešenje.\n– Najbolje bi bilo kada bi se u ovaj projekat uključile države i gradovi čije kompanije već posluju u Beogradu, jer je nerealno da u ovim uslovima uzimamo dodatne kredite – naglasio je Đilas i sa žaljenjem istakao da je izgradnja metroa postala političko pitanje.\nTako je bilo i u Beču pre 40 godina. Rudolf Šiker, član Gradskog veća Beča zadužen za urbani razvoj, saobraćaj i transport, preneo je iskustva ovog grada koje, u neku ruku, podseća na tužnu beogradsku priču.\n– I kod nas su političari, uključujući i one iz moje partije, šezdesetih godina prošlog veka mislili da Beč ne može sebi da priušti gradnju metroa. Ta priča je trajala petnaestak godina, kada je konačno preovladalo shvatanje da je milionskom gradu neophodan ovaj vid prevoza. Tako da smo tek tada odlučili da sa tramvaja pređemo na metro – objasnio je Šiker, dodajući da je spreman da pomogne srpskoj prestonici, ali da će konačnu odluku, ipak, morati da donese sam Beograd.\nPreciznije, odluku će doneti Skupština grada. Prema rečima gradonačelnika Đilasa, posle razgovora sa Austrijancima slede i sastanci sa predstavnicima Minhena, kao i sa španskim stručnjacima. Na kraju bi gradski čelnici trebalo da na stolu imaju najpovoljnije rešenje koje će dostaviti Skupštini na razmatranje.\nInače, jučerašnji razgovori sa delegacijom Beča, u kojoj je bilo 15 članova, vođeni su iza zatvorenih vrata. Kako „Politika” saznaje, predstavnici Beograda prikazali su Austrijancima svoje viđenje budućeg metro sistema, a danas bi Bečlije trebalo da detaljnije govore o iskustvima koje ovaj grad ima sa metroom.\nDelegacija Beča danas završava posetu Beogradu, a u naš grad austrijski stručnjaci o svom trošku ponovo bi trebalo da dođu 24. aprila kako bi saopštili rezultate sastanaka.\nGrad oživljava „Beovoz”\nDok ne bude izgrađen metro, Beograđani će moći da koriste usluge „Beovoza”. Prema najavama gradonačelnika Đilasa, grad će pokušati da ovaj sistem uključi u sistem javnog prevoza kako bi se, za početak, ublažile gužve koje se očekuju kada počne obnova „Gazele”.\n– Moramo da napravimo precizan plan o tome kako će da funkcioniše saobraćaj u vreme radova na mostu. Kada je prošlog vikenda deo „Gazele” bio zatvoren zbog redovnog održavanja, kolone automobila su se prostirale sve do Bubanj potoka. Ako bi takva situacija trajala 365 dana, koliko bi trebalo da traje i popravka mosta, to bi paralisalo ceo grad. Zbog toga moramo da pronađemo neko rešenja, a jedna od opcija je oživljavanje „Beovoza” – naglasio je Đilas.\n24sata: Počele konsultacije sa ekspertima iz Beča o metrou\nBlic: Stigli stručnjaci iz Beča\nKonsultacije sa ekspertima iz Beča o metrou\nIzvor: Mondo, 02.Apr.2009, 17:37\nKonačnu odluku o tipu metroa koji će se graditi u Beogradu doneće gradska Skupština, a danas počinju konsultacije sa stručnjacima iz Beča, koji će našem gradu preneti iskustva iz te oblasti, rekao je gradonačelnik Beograda Dragan Đilas.\nDRAGAN ĐILAS: Gradićemo na iskustvima drugih gradova\nIzvor: Danas, 03.Apr.2009\nNakon dvodnevnog stručnog skupa pod nazivom „Održivi transportni sistemi, Beči Beograd“, koji je juče počeo, čelnici Beograda trebalo bi da dobiju jasniju sliku koji tip metroa je potreban našoj prestonici. Naime, beogradska i delegacija stručnjaka iz Beča razmeniće podatke i iskustva kako...\nSTIGLI EKSPERTI ZA METRO\nStručnjaci iz Beča će posle analize izneti predlog za dalji razvoj šinskog sistema u Beogradu. Odluka o tipu metroa za 45 dana. .Konačnu odluku o tipu metroa koji će se graditi u Beogradu doneće gradska skupština u narednih 45 dana, a juče su počele konsultacije sa stručnjacima iz...


Pokret Ljubav, vera, nada zapalio sveće i “digao spomenik” Ustavu, institucijama – DnevniZurnal\nPokret Ljubav, vera, nada zapalio sveće i “digao spomenik” Ustavu, institucijama\nby admin 13/02/2022, 13:52 1.3k Views\nPredsednik pokreta Ljubav, vera, nada Nemanja Šarović i članovi tog pokreta postavili su danas u Knez Mihailovoj ulici u Beogradu nadgrobne spomenike od stiropora namenjene državnim institucijama i zapalili sveće za njih.\nŠarović je novinarima u Knez Mihailovoj rekao da Srbija nikada nije imala jake i nezavinse institucije, ali da su se stvari „rapidno pogoršale“ od kada su Srpska napredna strana (SNS) i predsednik Aleksandar Vučić na vlasti.\n„Aleksandar Vučić će u istoriji Srbije svakako ostati zapamćen kao grobar institucija i mi smo to hteli na ovaj simboličan način i da prikažemo gradjanima i da ih podsetimo koliko su zapravo Ustavni sud, Regulatorno telo za elektronske medije, ministarstva i druge institucije urušene“, kazao je Šarović.\nPoslanici Narodne skupštine Republike Srbije proglasili su u sredu 9. februara promene Ustava Srbije u oblasti pravosuđa.\nPozivamo vas da, kako običaji nalažu, upalimo sveće Ustavu i drugim upokojenim institucijama, u prvu subotu, 12. februara, od 12h, na platou kod”Ruskog Cara”! pic.twitter.com/tegxvKjrBp\n— Nemanja Šarović (@NemanjaSarovic) February 11, 2022\nOcenio je da su iskorišćeni svi koji su saradjivali sa Vučićem i da je njihov kredibilitet urušen.\n“Zapravo, Aleksandar Vučić na neki volšeban način raste i njegova popularnost raste, ali svi ljudi sa kojima je saradjivao postali su predmet podsmeha”, istakao je Šarović.\nOn je nabrojao pojedine članove Vlade Srbije i ocenio da, kada bi neko od njih samostalno izašao na izbore, “ne bi mogao da osvoji dva glasa”.\nPrema njegovim rečima, svako bi na izbore trebalo da izadje pod svojim imenom, “a ne da se kriju iza kandidata kao što su Zoran Radojičić, ili Vladeta Janković”.\n“Da budu kandidati do izbora, da narod misli da za njih glasa, a da nakon izbora suštinski vlast preuzimaju drugi ljudi”, naglasio je on.\nŠarović je najavio da će taj pokret u narednih nekoliko dana odlučiti da li će izaći na aprilske izbore.\nNa “nadgrobnim spomenicima” stajala su imena ministarstava i institucija, uz natpis da spomenik podižu aktuelni predvodnici tih državnih institucija.


Vučić: Novi potpredsednici Jovanov, Đurić, Vučević i Obradović, dva mesta upražnjena | Republika Srpska\nNaslovna Srbija Vučić: Novi potpredsednici Jovanov, Đurić, Vučević i Obradović, dva mesta upražnjena\nVučić: Novi potpredsednici Jovanov, Đurić, Vučević i Obradović, dva mesta upražnjena\nPredsednik Srpske napredne stranke (SNS) Aleksandar Vučić izjavio je danas da će ubuduće ta partija pojačati kontrolu rada svojih lokalnih i drugih funkcionera, jer se u poslednje dve godine pokazalo da oni nisu uvek radili kako treba, što su potvrdili i rezultati lokalnih izbora. „Mi smo Srbiju postavili iznad SNS i pokazali smo da smo to dobro izabrali.\nAli ima stvari koje nismo uradili na najbojlji način“, rekao je Vučić podnoseći izveštaj o radu na vanrednoj Skupštini SNS.\nVučić je istakao da nije snaga samo u njemu i funkcionerima SNS, nego u narodu, koji je na republičkim izborima pokazao da želi pristojnu Srbiju, i koji je „umeo da prepozna one koji greše, ali i one koji ustajući šest ujutro i rade od jutra do mraka“.\nOn je poručio da bi za SNS bio poraz da se pretvori u ono što je postala Demokratska stranka kad je došla na vlast.\nVučić je rekao i da će za nove potpredsednike predložiti Milenka Jovanova iz Kikinde, Miloša Vučevića iz Novog Sada, Marka Đurića iz Beograda i Mariju Obradović iz Kraljeva.\nZa predsednika IO će predložiti Darka Glišića, koji neće moći da bude predsednik opštine Ub.\nOn je rekao i da dva potpredsednička mesta ostaju upražnjena da ih zauzmu sutra oni koji se dokažu.\nNAJVEĆI RAST U EVROPI 2017.\nSrbija će sledeće godine imati najveći rast ekonomije u Evropi, i to ne sanjamo, u to verujemo, izjavio je danas predsednik SNS i premijer Srbije Aleksandar Vučić.\nOn je, na vanrednoj Skupštini SNS, najavio da će sastaviti novu Vladu koja neće odražavati ničije partijske, nego samo interese Srbije.\nOn je kritikovao funkcionere SNS na lokalnom nivou koji su ušli u koalicije sa nekim strankama opozicije u četiri opštine, „bez plana i programa“ i da će zato i „smene da budu učestale“.\nIzborna skupština Srpske napredne stranke (SNS) počela je danas u Beogradu, u Centru „Sava“. Jedini kandidat za mesto predsednika stranke je Vučić koji je u petak posle sednice predsedništva SNS-a najavio da će novi potpredsednici biti „novi, mladi ljudi“, a da će dosadašnji nastaviti rad u izvršnoj vlasti.\nPosle skupštine, kako kažu funkcioneri SNS-a, trebalo bi da se zna više detalja i o formiranju republičke i pokrajinske vlade.\nVučić je juče rekao da će pokrajinska i republička skupština biti formirane početkom juna, a nova vlada Srbije do 16. juna.\nOn je rekao i da će SNS u sredu, 1. juna početi razgovore o formiranju vlade s drugim partijama „koje žele da razgovaraju“.


Mladi istraživači Srbije Izmenjeno:01 Oct 20\nSinhronizovan poduhvat u 10 gradova: Šta nam teško da počistimo\nMladi istraživači Srbije održali su tokom vikenda veliku volontersku akciju “Šta nam teško da počistimo“ s ciljem da se saniraju posledice bacanja otpadaka nakon ovogodišnje turističke sezone u Srbiji. S obzirom na epidemiološku situaciju, “Šta nam teško” akcija nije organizovana u svom tradicionalnom obliku. Umesto velikog okupljanja 150 volontera na jednoj lokaciji, uz pomoć partnera […]\nMladi istraživači Srbije Izmenjeno:24 Sep 20\n#Šta nam teško da počistimo Velika volonterska akcija\nVelika volonterska #Šta nam teško da očistimo akcija održava se u subotu, 26. septembra a cilj akcije je da se saniraju posledice bacanja otpadaka nakon turističke sezone 2020. godine u Srbiji. Velika jednodnevna volonterska akcija će uključiti ukupno 150 volontera na 10 lokacija po Srbiji koji će donirati preko 1000 volonterskih sati. Akcija će se […]\nU nedelju 13. septembra uspešno je završen treći krug ŠtaNamTeško konkursa Listu podržanih #ŠtaNamTeško akcija možete pogledati: OVDE Kao i u prethodna dva kruga predstavnike i predstavnice organizacija i neformalnih grupa čeka intenzivan i uzbudljiv period obuka, učenja i realizacije predviđenih aktivnosti. Pratite njihove uspehe na društvenim mrežama Fejsbuk i Instagram i podržite ih. U narednim danima sve podržane […]\nMladi istraživači Srbije Izmenjeno:01 Sep 20\nOtvorena je sezona jesenjih volonterskih vikend kampova\nDragi volonteri i volonterke Prijavili ste se za kamp ovog leta, ali je otkazan? Nedostaju vam volonterska druženja i volonterske akcije? Želeli biste da volontirate i učinite nešto lepo za lokalnu zajednicu? Ako je tako, onda će vas ova vest obradovati! Nismo mogli da dozvolimo da 100 godina od prvog volonterskog kampa prođe neobeleženo, te […]\nImaš od 18 do 30 godina, učestvovao/la si u nekom volonterskom kampu i/ili vodio/la kamp? Volontiranje ti je promenilo život i želiš da svoje iskustvo podeliš sa drugima? Onda se uključi u nacionalni program volontiranja “Mladi su zakon 2020”, učestvuj u onlajn kampanji o volontiranju i vodi neku od volonterskih vikend akcija! Poziv je namenjen […]\nPartnerske organizacije Egyesek iz Mađarske i INEX-SDA iz Češke zajedno sa Mladim istraživačima Srbije i još 11 organizacija iz cele Evrope organizuju dva međunarodna treninga za kamp lidere pod nazivom „Leaders of Change“. Prvi trening će se održati od 14. do 24. oktobra 2020. u Mađarskoj, u mestu Holoko koje se nalazi na severu Mađarske, […]\nMladi istraživači Srbije Izmenjeno:25 Aug 20\nRezultati prvog kruga konkursa ŠtaNamTeško\nPrvi krug konkursa #ŠtaNamTeško“ uspešno je završen 16. avgusta. Odlukom petočlane komisije podržano je хх omladinskih volonterskih akcija sa budžetima do maksimalnog iznosa od 42 000,00 dinara po akciji. Lista podržanih #ŠtaNamTeško akcija nalazi se OVDE U narednim danima sve podržane organizacije i neformalne grupe biće kontaktirane od strane mentora i mentorki. Zahvaljujemo se svim […]\nMladi istraživači Srbije Izmenjeno:19 Aug 20\nRezultati prvog kruga konkursa “Snažno zeleno”\nPrvi krug konkursa “Snažno zeleno“ uspešno je završen. Do 3. avgusta, stigao je veliki broj prijava, a odlukom petočlane komisije podržano je devet projekata budžetima u maksimalnom iznosu od 236.850 RSD po projektu. Lista podržanih projekata „Snažno zeleno“ nalazi se OVDE. Realizacija projekata počeće odmah nakon potpisivanja ugovora između predstavnika/predstavnica neformalnih grupa i Mladih istraživača […]\nMladi istraživači Srbije Izmenjeno:04 Aug 20\nOtvoren je konkurs #ŠtaNamTeško 2020\nU četvrtak 30. jula 2020. zvanično je počeo konkurs za podršku neformalnih grupa i udruženja mladih, pod nazivom „Šta nam teško“ u okviru nacionalnog programa volontiranja „Mladi su zakon“. Kroz ovaj konkurs će se do decembra 2020. godine podržati 130 omladinskih volonterskih projekata širom Srbije u iznosu od 20.000 do 42.000 dinara po projektu, a […]


Kineski Janfeng otvara pogon za proizvodnju vazdušnih jastuka u Kragujevcu\nAuto Autor:Beta02. avg. 202114:3611 komentara\nKineska kompanija Janfeng u Kragujevcu oprema halu za proizvodnju bezbednosnih sistema za automobile, uglavnom vazdušnih jastuka, a planira da uposli dodatnih hiljadu radnika do 2025. godine, saopštila je gradska uprava.\n„Novi proizvodni pogon, koji se prostire na oko 5.000 kvadrata, biće opremljen do oktobra ove godine, a proizvodnja bi trebalo da počne u prvom kvartalu 2022. godine“, navodi se u saopštenju povodom posete kompaniji gradonačelnika Kragujevca Nikole Dašića.\nU naredne dve godine Janfeng će u fabriku u Kragujevcu investirati 18 miliona evra.\nKompanija Janfeng sa proizvodnim pogonima na više od 240 lokacija je najveći proizvođač enterijera za automobile u svetu.\nPrvu fabriku u Evropi otvorili su u Kragujevcu novembra 2019. godine, gde su do sada uložili oko 40 miliona evra i zaposlili oko 400 ljudi.\n„Veoma smo srećni što smo u Srbiji i što imamo svoju fabriku u Kragujevcu, u kojoj proširujemo delatnost sa novim projektom proizvodnje bezbednosnih sistema“, rekao je potpredsednik kompanije Janfeng za Evropu i Severnu Ameriku Majkl Hejg.\nKako je objasnio, ti bezbednosni sistemi su visoko tehnološki proizvod i prvi put se proizvode u Srbiji.\n„Njihovu proizvodnju vidimo kao prvu od mnogih mogućnosti za razvoj, ne samo zbog dodatnog zapošljavanja, već i zbog tehnološkog razvoja koji će doći sa njim“, kazao je Hejg.\nGradonačelnik Kragujevca Nikola Dašić je rekao da je Janfeng značajan za taj grad, ne samo zbog zapošljavanja radnika, već i zbog toga što se Kragujevac prepoznaje kao dobar domaćin jakim kompanijama i ozbiljan centar industrije.